RTCG - Radio Televizija Crne Gore - Nacionalni javni servis :: Društvo :: Zbog falsifikovanih diploma 10 krivičnih prijava\nMINISTARSTVO PROSVJETE 26. 08. 2018. 08:17 >> 09:37 4\nMinistarstvo prosvjete je odbilo da nostrifikuje 30 diploma, jer ustanove koje su ih izdale nijesu imale licencu, a podneseno je deset krivičnih prijava zbog falsifikata.\nPrema podacima tog resora, najviše zahtjeva za priznavanje inostranih obrazovnih isprava pristizalo je iz zemalj a regiona, ali u posljednje vrijeme taj broj značajno raste i iz drugih država, najprije Turske, Rusije i Italije.\nGeneralna direktorica Direktorata za visoko obrazovanje u Ministarstvu prosvjete Mubera Kurpejović naglašava da se u tom dijelu ne može značajnije uticati, budući da je obaveza Ministarstva da u postupku priznavanja provjeri status ustanove i diplome, ali da ne može uticati ni na kriterijume za akreditaciju u drugoj zemlji, što je isključivo pravo zemlje u kojoj se realizuje obrazovna djelatnost.\nOna je pak najavila da su iz Ministarstva "u cilju zaštite našeg tržišta od manje kvalitetnih diploma, koje inače moramo nostrifikovati, jer smo potpisnici Lisabonske konvencije, predložili regionalno rangiranje ustanova visokog obrazovanja".\n"Ovo bi bio dobar način da pomognemo poslodavcima da odaberu kandidate koji su diplomu stekli na bolje rangiranim ustanovama, čime bi, vjerujemo, i interesovanje za upis na manje kvalitetne opalo", istakla je direktorica Direktorata za visoko obrazovanje.


Vlada Kosova ukinula odluku o eksproprijaciji Brezovice | KoSSev\nVlada Kosova ukinula odluku o eksproprijaciji Brezovice\nPetak 22. septembar 2017, 17:03\nKosovska vlada koju predvodi Ramuš Haradinaj ukinula je danas odluku o eksproprijaciji nepokretne imovine, a u javnom interesu, koja je bila predmet realizacije projekta turističkog centra na Brezovici, pošto je ovaj projekat propao, saopštila je ova vlada nakon što je održala četvrtu redovnu sednicu u Prištini.\nKosovska agencija za privatizaciju uvrstila je JP Ski Brezovica 2010. godine u plan za privatizaciju. Prištinska Vlada je potom pokrenula postupak eksproprijacije sa namerom da eksproprisano zemljište izda u zakup stranom investitoru na period od 99 godina.\nGradonačelnik opštine Štrpce, Bratislav Nikolić je potom, 14. aprila 2015., u svojoj opštini izložio tzv. master plan za razvoj Ski centra Brezovica, da bi nakon toga, kosovsko ministarstvo trgovine i konzorcijum "MDP Consulting - Compagnie des Alpes" i zvanično potpisali ugovor o izgradnji turističkog centra Brezovica.\n"Čitav proces protekao je transparentno. Najpre je Evropska komisija angažovala specijalizovanu kuću, a potom je USAID angažovao renomiranu kuću Dilojd da obavi ovaj posao. Od četiri firme pobedio je na kraju francuski konzorcijum Di Alpe koji će u Brezovicu uložiti 410 miliona evra i otvoriti 3.000 radnih mesta," objasnio je tada Nikolić.\nIako je Bratislav Nikolić tada naveo da nije u pitanju privatizacija ovog ski centra, već koncesija, lokalna javnost u Štrpcu je još tada potpisivanje ugovora kosovskog ministarstva i francuskog konzorcijuma doživela kao privatizaciju društvene imovine Srbije.\nAnketni odbor upozorio na privatizaciju\nAnketni odbor za Kosovo i Metohiju srpskog parlamenta je 2014. godine, upozoravajući na neregularnosti u Ski centru Brezovica, upozorio Vladu Srbije i na moguć "nedopustiv način" privatizacije ovog preduzeća, navodeći i da Vlada Srbije treba u pregovorima sa Prištinom da spreči planiranu privatizaciju od strane kosovskih institucija.\nJP Ski centar Brezovica d.o.o u svom sastavu ima tri hotela, tri restorana, pet žičara, pet ski liftova, uređeno skijalište na preko 230 hektara, zapošljavalo je 190 radnika i bio je oslonac ekonomskog razvoja i održivog opstanka srpskog stanovništva u opštini Štrpce. Odlukom Vlade Srbije 27. decembra 2007. godine ovo preduzeće formirano je kao deoničarsko društvo\nKompanija za finansijski inžinjering, trgovinu i usluge "Fond Inex Inerexport" podnela je u oktobru iste godine žalbu Vrhovnom sudu u Prištini, zahtevajući da u celosti poništi van snage konačnu odluku Vlade Kosova o eksproprijaciji nepokretnosti u vlasništvu Inex-a na Brezovici.\nTada je Vlada Srbije na vanrednoj sednici upozorila potencijalne investitore da je Ski centar "Brezovica" na teritoriji "AP Kosovo i Metohija u vlasništvu Republike Srbije". Ona je tada utvrdila Zaključak kojim je usvojen tekst oglasa i navedeno je da je odluka o eksproprijaciji ovog kompleksa, koju su donele kosovske institucije, protivzakonita.\nMeđutim, konzorcijum, na čelu sa francuskom kompanijom (“MDP Consulting – Compagnie des Alpes”) - do sredine juna 2016. nije ispunio finansijske zahteve i obezbedio 163 miliona evra za projekat Brezovica. Iako je tadašnja ministarka trgovine i industrije, Hikmete Bajrami, navela i da postoji "plan B", i da će imati rešenje, projekat nije spoveden.


Kurc: "Dolaskom Trampa otopliće odnosi Rusije i SAD što je dobro za Evropu"\nMinistar inostranih poslova Austrije Sebastijan Kurc poziva na smirenost povodom početka ere Donalda Trampa u SAD, a u otopljavanju između SAD i Rusije vidi pozitivne efekte po Evropu.\nKurc je, u intervjuu bečkom dnevniku "Prese", rekao da svaki američki predsednik ima sopstvene prioritete, i da sama promena od demokrata na republikance donosi promene, a Tramp zasigurno veće nego inače.\nOn, međutim, ističe da Trampa treba ocenjivati na osnovu njegovih dela, a to je moguće tek kada preuzme vlast.\nKurc, koji je ujedno i predsedavajući OEBS-u, smatra pogrešnim da se spekuliše mogućim razvojem za vreme Trampovog predsedavanja SAD.\nOn očekuje da će, dolaskom Trampa, nakon duge faze slobodne trgovine uslediti kurs protekcionizma.\n"Međutim to nije samo američki fenomen. Firme su se borile protiv takvog problema do skoro u Aziji. Kada je reč o spoljno i bezbednosno političkim pitanjima, polazim od toga da će Tramp intenzivirati borbu protiv terorizma. Vidim i povod za nadu da će doći do otopljavanja u odnosu Rusije i SAD. Od toga se ne mora niko bojati, jer bi to imalo i pozitivne efekte po Evropu", uveren je Kurc.\nPodvukao je da mir na našem kontinentu nije moguć protiv, već samo sa Rusijom, te dodao da smatra apsolutno ključnim da EU, nezavisno od Vašingtona ponovo prilazi Moskvi.\nNa konstataciju da je Tramp u više navrata govorio negativno o NATO-u, Kurc je kazao da je EU neophodna snažnija samostalna bezbednosna, odbrambena i spoljna politika.\n"Ako bi Tramp taj inače neophodni razvoj ubrzao, to bi bilo pozitivno", rekao je šef austrijske diplomatije.\nIstovremeno poručuje da evropska vojska pod jednom komandom nije realna, te da odluke o upućivanju vojnika u Evropi nikada ne bivaju donete bez nacionalnih političara.\n"Jasno je, međutim, da i vojno moramo više sarađivati", dodao je on.\nKada je reč o Rusiji najmlađi predsedavajući OEBS-u ističe da je Moskva, svojim vojnim angažovanjem u Siriji, dobila na značaju i postala jedan od najsnažnijih igrača na svetskoj pozornici.\nTakođe ukazuje da je Rusija za to morala da prihvati ekstremne troškove i pogoršanje sopstvene privrede.\nKURC NAKON RAZGOVORA SA TRAMPOM "Austrija će nastaviti da kupuje ruski gas"\nKURC U POSETI TRAMPU “Raduje me što ću 20. februara imati sastanak u Beloj kući sa predsednikom SAD”\nTramp najčešće pominjani državnik u austrijskim novinama - Kurc je na drugom mestu\nTRAMP IMPRESIONIRAN Američki predsednik želi da preko kancelara Austrije KOMUNICIRA SA EU


ŠĆEKIĆ PRIPREMA NOVU SAMOSTALNU IZLOŽBU - Radio Dunav\nNakon velikog uspeha sa drugom samostalnom izložbom u galeriji Meander u Apatinu, slikar Nebojša Šćekić ovih dana završava sa pripremama za novu izložbu.Posetili smo ga u njegovom ateljeu i saznali da treću samostalnu izložbu planira početkom sledeće godine sa više od 40 slika.\nŠćekić je do sada učestvovao na tri grupne i dve samostalne izložbe.Nova tema pored retro memory , prepoznatljivih veduta i portreta, biće intrigantna i provokativna .Nova tendencija i kretanje usmereno je prema ženskom aktu koji otvara nove tematske i vizuelne aspekte , ali i predstavlja za njega, kako kaže, hod po ivici.\n-Sad već na osnovu ličnog iskustva mogu da kažem da je akt teška slikarska disciplina, zahteva preciznost, a da se to ne banalizuje, pomoglo mi je iskustvo sa izradom portreta, kaže Šćekić i dodaje da mu je rad na svakoj slici bio izazov.\nNakon više od 8 meseci od njegove poslednje izložbe , veliki broj ljubitelja i zaljubljenika u slikarstvo razgrabilo je radove ovog umetnika i one su stigle do Toronta , Indonezije, Singapura , Nemačke , Austrije, Republike Srpske i Crne Gore.\nŠćekić koji je inače po zanimanju arhitekta u slikarstvu je postao poznat po tehnici oživljavanja stare fotografije, reč je o slikama koje su inspirisane razglednicama sa početka 20. veka gradova, Apatina, Beograda, Novog Sada, Sombora kao i poznatih evropskih prestonica.\nTagged apatin arhitekta nebojša šćekić nova izložba slikar\nPREKO SIVCA DO POLUFINALA KUPA VOJVODINE\nУМЕТНОСТ МИЛАНА ЗУЛИЋA ЧЕТВРТИ ПУТ У РИМУ\nсептембар 29, 2019 Прегледано 3.007 пута


Sutra izbori na Kosovu, takmiči se 28 političkih subjekata - Politika - Dnevni list Danas\nPočetna » Politika » Sutra izbori na Kosovu, takmiči se 28 političkih subjekata\n0Piše: Beta 13. februara 2021. 09.20 Izmenjeno: 13.31\nTakođe, CIK je saopštio da će osobe zaražene korona virusom moći da biraju da li žele da iskoriste svoje biračko pravo, i da će biti obezbeđeni mobilni timovi za one koji su zbog bolesti prinuđeni da glasaju kod kuće.\nNa čelu liste pokreta Samoopredeljenje je prilikom podnošenja prijave bio njen lider Aljbin Kurti, ali je njemu kandidatura za poslanika zabranjena zbog odluke Ustavnog suda Kosova da se ne mogu kandidovati osobe koje su u periodu od tri godine pre izbora osuđene za krivično delo, a Kurti je u drugoj polovini 2018. osuđen na uslovnu kaznu zatvora.\nMeđu 28 lista su i tri sa kandidatima koji predstavljaju srpsku zajednicu. To su Srpska lista, koja uživa otvorenu podršku vlasti u Beogradu i koja je prijavila 20 kandidata, Srpski demokratski Savez (SDS) i Građanska inicijativa „Za slobodu pravdu i opstanak“ (GI SPO).\nZa izbore na Kosovu akreditovani oko 30.000 posmatraća\nPortparol Centralne izborne komisije (CIK) Kosova Valmir Elezi saopštio je da je završen postupak akreditacije domaćih i međunarodnih posmatrača i da je ukupno akreditovano oko 30.000 posmatrača za sutrašnje izbore.\n„Ukupan broj akreditovanih posmatrača je oko 30 hiljada posmatrača, 18 ambasada je akreditovalo 146 posmatrača, šest međunarodnih organizacija i institucija 37 posmatrača. Jedna javna institucija akreditovala je 43 posmatrača, 26 lokalnih nevladinih organizacija ima 1.713 posmatrača, 23 politička subjekta 26.635 posmatrača, a 63 domaća i međunarodna medija ima 626 posmatrača“, kazao je Elezi.\nPrema podacima CIK-a, pravo glasa na prevremenim parlamentarnim izborima ima 1.794.862 birača, što je za 143.006 glasača manje nego na izborima 6. oktobra 2019. godine.\nDo toga je došlo nakon što je CIK, postupajući prema Zakonu o opštim izborima, odlučio da na konačnim izbornim listama ne može glasati 122.421 osoba sa UNMIK-ovim ličnim dokumentima.\nGlasanje 14. februara će se obaviti na 888 biračka centra, s ukupno 2.382 biračka mesta.\nTokom perioda za prijavu, CIK je primio ukupno 130.168 zahteva za registraciju glasaća iz dijaspore, od kojih je prihvaćeno 102.100 prijava, dok je 28.068 prijava odbijeno.\nIzbori na KiM, Kosovo, Skupština KosovaPriština


POČETNA NACIONALNE VESTI Od 1. maja obavezni novi fiskalni računi s QR kodom\nPrimena novog modela elektronske fiskalizacije od sutra je obavezna u Srbiji, a istovremeno će u javnom sektoru početi i primena sistema elektronskih faktura.\nKada je reč o e-fiskalizaciji, ovaj model podrazumeva upotrebu novog hardverskog ili softverskog rešenja, a u skladu sa tim potrebno je da od sutra, nedelje 1. maja, svi obveznici izdaju nove fiskalne račune sa QR kodom, kako bi nastavili da rade u skladu sa zakonom, podseća se u saopštenju Ministarstva finansija.\nPrednosti koje donosi novi sistem su brojne, i za državu, i za privredu i za građane, jer se na taj način suzbija nelojalna konkurencija i omogućava efikasnija borba protiv sive ekonomije, olakšava poslovanje, smanjuju troškovi na duži rok, ukida se nepotrebno administriranje i stvara bolji poslovni ambijent. Naime, ukida se trošak fiskalizacije/defiskalizacije kasa, godišnjih servisa fiskalnih uređaja, nestaje trošak kupovine i skladištenja takozvanih kontrolnih traka, ukida se pretplata kod mobilnih provajdera za GPRS, navodi se u saopštenju.\nOno što je važno za građane jeste da novi model fiskalizacije predviđa postojanje QR koda na svakom fiskalnom isečku, čime kupci, odnosno korisnici usluga, mogu da provere da li je račun izdat u skladu sa zakonom i čijim skeniranjem mobilnim telefonom kupac uspostavlja vezu sa Poreskom upravom i dobija informacije da li je njegov račun original, da li je prosleđen u PU ili ne. Tako je svaki kupac ujedno i kontrolor fiskalnih računa što povećava mogućnost otkrivanja svih koji falsifikuju fiskalne račune, dodaje se.\nPrimenom Zakona o elektronskom fakturisanju, privredni subjekti koji su u sistemu poreza na dodatu vrednost moći će da računaju da će se znatno ubrzati povrat PDV-a. Naime, ukoliko se ulazna i izlazna faktura poklope u sistemu, omogućiće se mnogo brži povrat PDV-a, a ne kao što je do sada rok bio 45 dana. Time će biti rešena jedna od osnovnih zamerki koje se mogu čuti od strane privrede, kada je u pitanju povrat PDV-a. Upotrebom sistema elektronskog fakturisanja, to pitanje će u potpunosti biti rešeno, saopšteno je iz ministarstva.\nIZVORministarstvo finansija, urban city, promo\nPRETHODNI ČLANAKCentar Požarevca zatvoren do 2. oktobra od 18h do 04h\nSLEDEĆI ČLANAKFantomske firme oštetile budžet za oko 20 miliona dinara


SMS servis | AIK BANKA\nPočetna / Elektronsko bankarstvo / SMS servis\nSMS servis Vam omogućava da 24h dnevno, 7 dana u nedelji budete informisani SMS porukama o stanju i prometu na Vašim dinarskim računima i platnim karticama u AIK banci.\nPosedovati mobilni telefon sa brojem u mreži Telenor, VIP ili MTS;\nPrijaviti se za korišćenje servisa u ekspozituri AIK banke;\nSMS servis AIK Banke omogućava:\nAutomatsko obaveštavanje o prilivu na tekući račun (iznos priliva, datum i vreme, stanje)\nAutomatsko obaveštavanje o odlivu sa tekućeg računa (iznos isplate, datum i vreme)\nPošaljite SMS sadržine STANJE na broj 1018 i proverite stanje na svom dinarskom tekućem računu.\nPošaljite SMS sadržine STANJE K xxxx na broj 1018 i proverite stanje na svojoj platnoj kartici, pri čemu xxxx predstavlja poslednje četiri cifre broja vaše kartice.\nAutomatsko obaveštavanje o preuzimanju ponovo izdatih platnih kartica


Web stranica Vlade TK - Razgovor o mogućnostima unaprjeđenja pravosudnog sistema u TK\nPredsjednik Skupštine Tuzlanskog kantona Slađan Ilić i premijer Kantona Kadrija Hodžić primili su danas u posjetu predstavnike Visokog sudskog i tužilačkog vijeća BiH na čelu sa predsjednikom Halilom Lagumdžijom.\nPredsjednik Skupštine Tuzlanskog kantona Slađan Ilić je naglasio da je efikasnost pravosudnog sistema jedan od prioriteta vlasti Tuzlanskog kantona i da treba uložiti sve napore i dužno se posvetiti rješavanju iznesenih problema.\nPremijer Kantona Kadrija Hodžić je istakao da je Vlada spremna razgovarati o udovoljavanju iznesenih zahtjeva, te da je neophodno u narednom periodu napraviti dinamiku rješavanja problema poštujući iznesene prioritete jer je bez efikasnih pravosudnih organa nemoguće napraviti pozitivnu promjenu koju ova Vlada zagovara, a to je prije svega vraćanje povjerenja građana u institucije vlasti.\nUčesnici sastanka su saglasni da je ovakav vid saradnje i komunikacije neophodan i da treba biti pravac djelovanja u narednom periodu, te je dogovoreno da se zahtjevi Tužilaštva i sudova dostave nadležnim institucijama na razmatranje i usvajanje u skladu sa mogućnostima, a prema iskazanim prioritetima. S druge strane Vlada Tuzlanskog kantona i Ministarstvo pravosuđa i uprave Tuzlanskog kantona će razmotriti iznesene zahtjeve u razumnom roku i o mogućnostima realizacije informisati Visoko sudsko i tužilačko vijeće i pravosudne institucije Tuzlanskog kantona.\nNa kraju je izražena potreba da se sastanci ovakvog ili sličnog karaktera održavaju periodično, a u cilju unapređenja rada pravosudnih institucija u interesu građana Tuzlanskog kantona.\nOsim predsjednika Ilića, premijera Hodžića i predsjednika Lagumdžije, današnjem sastanku, koji je održan u prostorijama Skupštine Tuzlanskog kantona, prisustvovali su ministrica pravosuđa i uprave Une Harčin, ministar finansija Vedran Lakić, te glavni tužilac Tuzlanskog kantona Tomislav Ljubić, predsjednica Kantonalnog suda Tuzla Indira Hadžimehmedović i predsjednik Općinskog suda Tuzla Muhamed Tulumović.


Izložba Living the City – aerodrom Berlin-Tempelhof – MINISTARSTVO PROSTORA\nIzložba Living the City – aerodrom Berlin-Tempelhof\nPosted byministarstvoprostora September 15, 2020 January 18, 2021 Posted inostalo\nMinistarstvo prostora je deo Living the City, velike revijalne izložbe koja prikazuje neke od najvažnijih udruženja, biroa i pojedinaca koji se bave “gradom, ljudima i pričama”. Velika nam je čast da se nalazimo u selekciji inspirativnih i inovativnih radova kolega iz celog sveta. Kolektiv je predstavljen kroz artefakte, video radove, fotografije i tekstove koje prate naš rad od osnivanja i prvog ulaska u INEX film, do borbi protiv izgradnje Beograda na vodi, osnivanja Ulična galerija i mnogih drugih projekata i akcija. Izložba je otvorena 25. septembra u glavnom holu nekadašnjeg Berlin-Tempelhof aerodroma.\nGradovi su puni priča – istovremenih, kontradiktornih i neraskidivo povezanih. Living the City priča preko pedeset priča iz arhitekture, umetnosti i urbanizma u glavnoj sali nekadašnjeg aerodroma Berlin-Tempelhof. Izložba prikazuje procese i mogućnosti za delovanje u gradovima širom Evrope.\nU šetnji kroz urbani kolaž, posetioci se susreću sa nizom priča ljudi i projekata koji su aktivno uključeni u grad i građansko društvo. Ove priče postavljaju pitanja koja se tiču osnovnih aktivnosti poput voljenja, življenja, stvaranja, učestvovanja, učenja, igranja, kretanja i sanjanja u gradu. To su priče koje oblikuju i preobražavaju, zbog kojih osećate i razmišljate.\nViše o izložbi možete da pronađete na sajtu.\nAgelast: Ministarstvo prostora


San Francisko - Blic Online\nU pucnjavi kod zgrad opere u San Francisku ranjeno šest ljudi\nNA SUD ZBOG NEOTVARANJA ŠKOLA San Francisko tužio okrug zbog onlajn nastave\n"DOBRO SE OSEĆAM" Srbin zaražen korona virusom opisao stanje na kruzeru u San Francisku\nDržavljanin Srbije I. S., član posade kruzera "Grand princes" koji je zaražen korona virusom, izjavio je da se oseća dobro, da kašlje, ali da nema temperaturu.\nAmerički potpredsednik Majk Pens izjavio je da je 21 osoba na kruzeru "Grand princes", kojem nije dozvoljen ulazak u zaliv San Francisko, pozitivna na korona virus, te da će brod biti upućen u "nekomercijalni" deo luke gde će svi putnici i članovi posade biti testirani i da će neki biti smešteni u izolaciju, a oni kojima treba terapija će je dobiti. Ipak, malo je detalja o tome gde će biti smešteni zaraženi koji su u izolaciji. Neki putnici su se žalili, rekavši da su za slučajeve korona virusa saznali iz medija, a da postoji zabrinutost da jedna putnica boluje od kancera.\nZvaničnici hitnih službi u Kaliforniji naredili su evakuaciju nekoliko stotina ljudi iz naselja Gejzervil, severno od San Franciska, usled širenja požara u Okrugu Sonoma, javili su američki mediji.\nZemljotres jačine 3,9 stepeni Rihterove skale pogodio je danas San Francisko, saopštila je Američka agencija za geološka istraživanja (USGS).


Pripadnike MUP-a angažovane na gašenju požara na Eviji nagradile Eurobank i Direktna banka | INFO 24\nPripadnicima Ministarstva unutrašnjih poslova, Sektora za vanredne situacije, Helikopterske jedinice i medicinski tim Odeljenja za zdravlje zaposlenih i bezbednost na radu, koji su bili angažovani na gašenju požara u Grčkoj, na svečanom prijemu u Palati „Srbija“ odato je priznanje za uložene nadljudske napore u borbi sa vatrenom stihijom i dodeljene novčane nagrade.\nNaši heroji sa Evije nagrađeni su od Ministarstva unutrašnjih poslova, ali njihov trud i pomoć koju su pružili grčkom narodu odlučile su da nagrade i „Eurobank“ i „Direktna banka“, koje su početkom jula najavile sporazum o spajanju i strateškom partnerstvu, čime će dostići tržišno učešće od preko 6,5%. Banke su im uručile ček od 50.000 evra, koji će biti podeljen između pripadnika MUP-a, članova ekipa koje su učestvovale u gašenju požara.\nMinistar unutrašnjih poslova Aleksandar Vulin zahvalio se vatrogascima – spasiocima, pripadnicima Helikopterske jedinice i medicinskog tima u ime svih Srba, Republike Srbije i predsednika Aleksandra Vučića, jer su pokazali najlepše i najhrabrije lice Srbije, onakve kakva ona zaista jeste.\nIstakao je da kada je predsednik Aleksandar Vučić izdao naređenje da krenu u pomoć bratskom grčkom narodu, izdao je naređenje iz duše svakog Srbina.\n„Našoj braći je bilo teško, zato smo bili tu da pomognemo. Kada ste stigli, svi su znali da od tada pa do kraja neće biti povlačenja i odstupanja. Linija koju ste vi držali nije pala. Nijedno drvo, nijedno selo, nijedan grad, nijedan čovek nije više bio u opasnosti kada su srpski vatrogasci zauzeli svoju liniju i počeli da je brane“, naglasio je ministar.\nTakve stvari, kako je naveo, se ne zaboravljaju, o njima se govori, one se prepričavaju i kako vreme prolazi podvig srpskih vatrogasaca će biti sve veći.\n„Nagrada koju ste dobili je nagrada zahvalnosti koju niste tražili i očekivali. Niko od vas nije pošao na ovaj zadatak pitajući šta će dobiti, koliko će ostati, da li će to biti pretnja za njega, njegovo zdravlje, porodicu. Niko od vas nije pitao da li će biti nagrađen. Čim ste stigli, ušli ste u borbu sa vatrenom stihijom“, rekao je ministar.\nIstakavši da su pripadnici Ministarstva unutrašnjih poslova angažovani na gašenju požara u Grčkoj pokazali da je Srbija u stanju da se izbori sa svakom opasnošću, ministar je naveo da su se oglušili o jedno njegovo naređenje – da budu bezbedni i da iznad svega vode računa o sebi, svom zdravlju i životu.\n„Jedva da ste me poslušali. Kada sam vas gledao kako ste se borili i radite, video sam da niste razmišljali o mom naređenju, ulazili ste u borbu, u vatru, tamo gde niko ko brine o sebi i svom zdravlju ne bi ušao“, rekao je ministar Vulin.\nOtpravnica poslova u Ambasadi Republike Grčke u Beogradu Ekatarina Rapti zahvalila se Vladi Republike Srbije za doprinos koji su pripadnici Ministarstva unutrašnjih poslova dali u gašenju ogromnih požara koji su nedavno zahvatili Grčku i istakla da će grčki narod uvek ceniti i pamtiti bratsko prijateljstvo srpskog naroda.\n„U ovim teškim vremenima, dragocena podrška Vlade Republike Srbije i ogromni izrazi simpatije i solidarnosti srpskog naroda dotakli su sve Grke i u njihovo ime ja vam odajem priznanje i najdublje poštovanje i zahvalnost“, navela je Rapti.\nPrema njenim rečima, ogromni napori, snaga, hrabrost i odlučnost u borbi protiv vatre srpskih vatrogasaca dokaz je da su činovi hrabrosti još uvek mogući.\nOna je pohvalila incijativu „Eurobank“ i „Direktne banke“ koja predstvalja znak zahvalnosti i priznanje za krucijalnu ulogu srpskih vatrogasaca u nedavnoj borbi sa vatrenom stihijom.\nČlan Izvršnog odbora i direktor Sektora za poslove sa privredom „Eurobank“ Milan Vićentić istakao je da je uručena nagrada čin zahvalnosti istinskim herojima koji su na terenu pokazali šta znači biti plemenit i human.\nNaveo je da je današnji dan ovoj grupaciji bitan iz dva razloga – prvi jer je to prva zajednička akcija inicijativa dve banke nakon potpisanog sporazuma o spajanju, a drugi što na ovaj način možemo da podelimo zahvalnost grčkog naroda.\nZamenik načelnika Uprave za vatrogasno-spasilačke jedinice i civilnu zaštitu Sektora za vanredne situacije Vlado Plemić, koji je bio šef srpskog tima u Grčkoj, istakao je da su članovi tima ponosni što su ispunili zadatak koje im je zadao predsednik Srbije Aleksandar Vučić.\n„Otišli smo u Grčku da pomognemo bratskom narodu, damo svoj maksimum, kako bi se izbegle ljudske žrtve, smanjila materijalna šteta i što pre likvidirao požar“, naveo je Plemić.\nPlemić se zahvalio ministru Vulinu na tome što je vatrogasce posetio na terenu, što ulaže u poboljšanje uslova njihovog rada i što je prepoznao opasnosti sa kojima se vatrogasci-spasioci suočavaju.\n„Svi mi imamo određenu sigurnost, jer iza nas stoji država, ministarstvo i ministar. Naše porodice su sada sigurnije. Opravdaćemo ukazano poverenje i dati sve od sebe da se i dalje požrtvovano borimo sa svim elementarnim nepogodama“, poručio je Plemić.\nPripadnici MUP-a, angažovani na gašenju požara u Grčkoj, ministru Vulinu u znak zahvalnosti uručili su statuu vatrogasca. Odmah po izbijanju katastrofalnih požara koji su zahvatili Grčku, po naređenju predsednika Republike Srbije Aleksandra Vučića, pomoć kolegama i grčkom narodu u gašenju požara na ostrvu Evija pružilo je 36 pripadnika Sektora za vanredne situacije sa 14 vozila i 13 pripadnika Helikopterske jedinice sa tri helikoptera, dva „Bel 212“ i „H-145“, kao i medicinski tim Odeljenja za zdravlje zaposlenih i bezbednost na radu sa tri lekara.


Skandal u Valjevu: Fudbaleri pretučeni u svlačionici - Sportska centrala\nSkandal u Valjevu: Fudbaleri pretučeni u svlačionici\n22 sep 2019. 16:04\nFK Sušica 1929 iz Kragujevca izdao je saopštenje u koje se navodi da su fudbalerii ovog tima verbalno i fizički napadnuti u svlačionici od strane huligana nakon utakmice Srpske lige Zapad protiv Budućnosti u Valjevu.\nNavodi se da je domaćin mogao da spreči ovaj napad, ali da to niko nije učinio.\n– Savršen dan, kao stvoren za još savršeniji fudbal, pozitivnu atmosferu, a pre svega fer-plej, koji je već od 4. minuta utakmice izostao, s obzirom na to da je domaći igrač jakim i nesportskim startom nad igračem FK ,,Sušica“ zaradio crveni karton.\nOd tog minuta domaća publika se pretvara u huligane, koji ne prestaju sa uvredama i pretnjama, a redara nigde na terenu. Pitamo se da li su redari izostali samo za ovu utakmicu, ili pak, to predstavlja stil igre FK Budućnost, da zastrašivanjem dođu do nekoliko bodova?\nUtakmica se završila pobedom domaćina, ali je gnev Valjevčana sve više tinjao i dostigao svoj vrhunac kada su izvršili organizovan i kolektivan napad na igrače FK Sušica i to tako što su upali u svlačionicu, gađali ih biciklama i flašama. Napominjemo da bi ovaj incident bio sprečen da je FK Budućnost postupao po pravilima Srpske lige i obezbedio prisustvo redara koji bi štitili gostujuće igrače.\nHuligani su svoj napad dalje usmerili na trenera FK Sušica i upravu, kojima su pored uvreda, bile upućivane i flaše. Fudbaleri FK Sušica su zaštitu očekivali ne samo od redara, već i od svojih kolega iz protivničkog tima, ali to je bila još jedna stvar koja je izostala sa današnje utakmice jer je jedan od igrača domaćeg kluba udario najboljeg golgetera FK Sušica – Nenada Đurđevića. Dakle, umesto da sportski i domaćinski smire strasti, igrači FK Budućnost stupaju na čelo pobesnele rulje.\nNapominjemo da nije bilo nimalo lako igrati pred primitivnom, pobesnelom i nasilničkom publikom, nad kojom niko nema kontrolu. Posebno ističemo činjenicu da je i naš klub imao razloga za nezadovoljstvo jer je pri rezultatu 0:0 poništen čist gol FK Sušica, ali smo pokazali da u srcu Šumadije, našem Kragujevcu, ne vladaju primitivizam i huliganstvo.\nFK Sušica će preduzeti sve zakonske mere u vidu primedbi i žalbi kako na suđenje, tako i na celokupni incident, a sve u cilju sprovođenja kaznenih mera na što efikasniji i pravičniji način, stoji u saopštenju koje je potpisao predsednik FK Sušica 1929 Stevan Vidić, a preneo Blic.\nUtakmica je završena rezultatom 1:0 za Budućnost.


Sve više stranih diplomata iznose benevolentan stav o crnogorskoj nezavisnosti\nBivši ambasador Francuske u Hrvatskoj Žorž Mari Šenu rekao je da se stav o crnogorskoj nezavisnosti u Evropi mijenja, jer se njegova zemlja, kao i Rusija i Italija, ne protive referendumu. Nešto drugačije razmišlja Stručnjak pariskog Instituta za bezbjednosne studije Evropske unije Džudi Bat.\nŠenu je, kao najbolji primjer da se stav prema crnogorskoj nezavisnosti mijenja, istakao da pored podrške Francuske, Rusije i Italije, američki konzulat u Podgorici već funkcioniše kao ambasada.\nFrancuski parlamentarci, međutim, zabrinuti su što projakat crnogorske nezavisnosti, kako kažu, počiva na samo jednom čovjeku, premijeru Milu Đukanoviću koji je, navode, jedno vrijeme bio povezan sa Slobodanom Miloševićem. On je istakao da je stav Francuske o očuvanju Državne zajednice bio blizak stavu Havijera Solane, ali tvrdi da će Francuska uskoro imati elastičniji stav.\nA stručnjak pariskog Instituta za bezbjednosne studije Evropske unije Džudi Bat odbacila je inicijativu da Crna Gora i Srbija poslije referenduma razgovaraju o nekom novom savezu.\n"Da sam ja srpski političar, a Crna Gora održi referendum u aprilu, u zaista teškom trenutku za Srbiju koja se bavi Kosovom, bila bih prilično sita Crnogoraca", kazala je Bat u intervjuu crnogorski medijima.\nPrema njenim riječima, Evropska unija priznaje da ne može spriječiti održavanje referenduma u aprilu u Crnoj Gori i sada je usredsrijeđena na to da bude sproveden glatko, u skladu sa dogovorenim ustavnim pravilima.\nBat je rekla da u Briselu postoji strah da će opozicija bojkotovati referendum i da će rezultat biti prilično tijesan.\n“Opozicija sada nije spremna da učestvuje u dijalogu, a čini se da vlada nema strategiju da ih privuče i svi se na neki način kreću pravo ka udaru u zid. To je zabrinjavajuće, iako ja smatram da šanse za krah reda i mira u Crnoj Gori nisu velike", kazala je ona.


Nalepnica kao semafor za fiskalni racun | Pirot vesti\nPočetna/Lokalna samouprava/Nalepnica kao semafor za fiskalni racun\nU Godini borbe protiv sive ekonomije građani će dobiti veliku pomoć u snalaženju sa računima. Na svakom prodajnom mestu uskoro će biti vidno istaknuta nalepnica sa informacijom za građane kakav račun treba da dobiju prilikom kupovine – fiskalni ili običan. Predlog NALED-a je da postojeće obaveštenje zameni nalepnica jarkih boja sa velikim slovom „F“ i pratećim informacijama, za šta je potrebno izmeniti pravilnik, dok bi sličnu nalepnicu, sa odgovarajućom oznakom „R“, morale da ističu i nefiskalizovane radnje koje izdaju obične račune zbog čega će biti potrebna dopuna Zakon o potrošačima.\n– Predlog koji je NALED uputio Poreskoj upravi i Ministarstvu finansija naći će se u novom Akcionom planu za primenu Nacionalnog programa za suzbijanje sive ekonomije. Očekujemo da Vlada Srbije izmeni neophodne propise i do kraja godine uvede nalepnice sa upadljivom oznakom za vrstu računa koju su prodavci dužni da izdaju jer građani sada ne znaju ko jeste, a ko nije u obavezi da im izda fiskalni račun. To će značajno unaprediti fiskalnu disciplinu i smanjiti prostor za zabunu ili proneveru – kaže Dragana Ilić, koordinator Stručne grupe za suzbijanje sive ekonomije Vlade Srbije i pravni savetnik za saradnju s privredom u NALED-u.\nGrađanji češće prijavljuju neizdavanje je računa\n– Prema podacima Poreske uprave, edukativna kampanja i nagradna igra „Uzmi račun i pobedi“ su motivisale građane da češće prijavljuju neizdavanje računa. Samo u februaru broj prijava skočio je čak 26,6% u odnosu na isti mesec prošle godine, dok je procenat nepravilnosti u izdavanju računa koje su uočili poreski inspektori pao sa 40 na 32%. Uvođenje nalepnica bi multiplikovalo ove napore Poreske uprave, jer bi pomoglo u snalaženju građana i dodatno ih ohrabrilo da budu odgovorni članovi društva – ističe Ilić.\nIzvor: Medijski bilten NALED-a\nSvi dobijaju kada siva ekonomija gubi. Novi ciklus…\nZavojsko jezero na Staroj planini:Lisica kao domaća…\nSajam pirotske peglane kobasice: Počelo prijavljivanje učesnika\nVasić: Dolaskom investitora iz Nemačke, pored postojećih Francuza i Italijana Pirot bi dobio mnogo


27/10/2018 | 10:41\nPravni stav Vrhovnog kasacionog suda (VKS) o dozvoljenosti ugovaranja troškova kredita naišao je na različita tumačenja banaka i predstavnika Udruženja građana “Efektiva”.\nGeneralni sekretar Udruženja banaka Veroljub Dugalić izjavio je da je VKS zauzeo stav da banke imaju pravo na naplatu troškova obrade kredita upravo zbog različite prakse koja je do sada postojala u prvostepenim sudovima kada je reč o tužbama klijenata protiv banaka.\nPosle stava Vrhovnog kasacionog suda, svi sudovi imaju uputstvo kako da rade ubuduće, rekao je Dugalić za TV Prva i naveo da postoji oko 7.000 tužbi građana protiv banaka. “Sve će to da padne i sve će to na kraju da plate građani”, smatra Dugalić.\nUpitan o pozivu advokata da građani tuže banke, Dugalić kaže da u ovom slučaju imaju korist samo advokati, te da je taj “advokatski lobi” zapravo nagovorio građane da tuže banke. “Naš savet je sledeći – pošto će građani izgubiti te sporove, da te troškove plate advokati i oni koji su ih nagovarali da tuže banke”, rekao je Dugalić.\nPrema njegovim rečima, građani ne treba da slušaju savete onih koji su obmanjivali javnost i doveli ih u zabludu, poput raznih udruženja i “samozvanih stručnjaka i analitičara” koji su ih pozivali da tuže banke. Naveo je da građani pre nego što uzmu kredit treba da se upoznaju sa odredbama ugovora.\n“Efektiva” je reagovala navodima da su to manipulacije Udruženja banaka Srbije, koje je gotovo svim vodećim dnevnim listovima platilo oglas preko cele strane, a u kom se iznose samo delovi stava VKS o dopuštenosti naplate troškova obrade kredita.\nPo njima, pravni stav VKS potvrđuje da banke ne smeju da naplaćuju trošak obrade kredita ako korisnika nisu jasno i nedvosmisleno upoznale sa strukturom tih troškova.\nVKS daje mogućnost bankama da trošak obrade kredita naplate i iskažu kroz efektivnu kamatnu stopu (EKS), ali samo pod uslovom da je banka jasno i nedvosmisleno informisala korisnika o strukturi troškova. Primer: 200 dinara potrošeni papir za štampu, 150 dinara potrošena struja, 200 dinara utrošeni toner štampača.\nInvestitor iz Bangladeša uzeo subvencije i propao


ALBIN KURTI: IDEJA RAZMJENE TERITORIJE JOŠ NIJE MRTVA, ALI ĆE BITI | Hayat.ba\nALBIN KURTI: IDEJA RAZMJENE TERITORIJE JOŠ NIJE MRTVA, ALI ĆE BITI\nAlbin Kurti, kandidat za premijera Kosova iz Pokreta za samoopredjeljenje, čiji je lider, kazao je da će proces dijaloga između Prištine i Beograda početi integracijom kosovskih Srba, a potom će razmotriti 33 sporazuma potpisana od početka pregovora i formiraće pregovarački tim, u kojem će biti i predstavnici opozicije.\nNa prijevremenim parlamentarnim izborima na Kosovu, održanim 6. oktobra ove godine, Kurtijev pokret je osvojio 25,49 posto glasova, dok je Demokratski savez Kosova (LDK) dobio 24,83 posto.\nOčekuje se da će ove dvije političke stranke formirati novu Vladu Kosova i da će je voditi Kurti.\nPrije nego što stignemo do Srpske liste, imamo i druge Srbe koji su političari, predstavnici koji priznaju nezavisnost Kosova, priznaju našu republiku i poštuju Ustav i zakone naše države. Zato ne možemo da odemo u Srpsku list bez susreta i saradnje sa tim Srbima koji su autentični u predstavljanju i pri djelovanju su izvan diktature iz Beograda – rekao je Kurti, dodavši da će razgovarati sa poslanicima Srpske liste, jer će biti u Parlamentu Kosova, iako je po njemu ta činjenica slučajna.\nMoram reći da ideja razmjene teritorije još uvijek nije mrtva, jer je i predsjednik Kosova i predsjednik Srbije preferiraju. Ali, s novom Vladom, osim što će neuspjeli projekti biti zapečaćeni kao neuspješni, i takva ideja će umrijeti. To su rješenja iz 19. vijeka, nalazimo se u 21. vijeku i trebamo što brže ekonomski rasti i što prije pristupiti Evropskoj uniji, sve zemlje Zapadnog Balkana – poručio je Kurti.\nVjerovatni budući kosovski premijer kaže da će voditi dijalog sa Srbijom uz posredovanje EU, ali i da će dio pregovaračkog tima biti opozicija, piše Anadolija.\nSa mnom, kao premijerom, krenućemo od prve nedjelje u razgovore sa kosovskim Srbima, od najnižeg do najvišeg nivoa, za razvoj, za socijalnu integraciju. Priznajem, ovo je nešto drugačije. No, to ću započeti, jer do sada niti jedan premijer nije to uradio – rekao je Kurti i istakao da će nakon toga uravnotežiti 33 sporazuma potpisana tokom šestogodišnjeg procesa u Briselu, kako bi se vidjelo koliko su zaista sprovedeni i kako bi se utvrdio njihov uticaj.\nNeću dozvoliti aroganciju vlasti prema opozicionim strankama i neću dopustiti Srbiji da djeluje kao klin na kosovskoj političkoj sceni i da nas dijeli. Moramo stati zajedno protiv Srbije, a sporazum sa Srbijom, koji će biti postignut jednog dana, uključivaće priznavanje nezavisnosti Kosova, izmjenu Ustava Srbije, sukcesiju imovine i vojnu odštetu – istakao je Kurti.\n‘Želim da Albanija vidi Srbiju očima Kosova. To je veoma važno.’\nTakozvani “Mali Schengen” ima za cilj oslabiti granične barijere između šest zemalja Zapadnog Balkana, omogućavajući slobodno kretanje kapitala, roba, usluga i ljudi.\nSjeverna Makedonija, Albanija i Srbija u Novom Sadu potpisale su sporazum o tom pitanju, te pozvale Kosovo, Bosnu i Hercegovinu i Crnu Goru da se pridruže inicijativi.


Ditman: Ko god da pobedi na izborima, podrška Srbiji ostaje\nBeta 6. septembra 2017. 13:05\nAmbasador Nemačke u Srbiji Aksel Ditman rekao je danas u Beogradu da će kontinuitet nemačke podrške Srbiji i njenom evropskom putu postojati nezavisno od toga ko će biti sledeći kancelar.\nDitman je na skupu na temu parlamentarnih izbora u Nemačkoj rekao da će biti „uzbudljivi“ jer ima dosta neopredeljenih birača.\nPrema njegovim rečima, veoma je važno da birači budu dobro informisani i to što svaki gradjanin može da pristupi programima svih stranaka.\nOn je naveo da su odnosi Srbije i Nemačke veoma bliski, a kao primere je, pored nemačke podrške evropskim integracijama Srbije, istakao ekonomsku i kulturnu saradnju.\nU Srbiji, prema Ditmanu, radi 350 nemačkih kompanija koje zapošljavaju 35.000 ljudi. Nemačka će uz Austriju i Švajcarsku biti počasni gost ovogodišnjeg beogradskog Sajma knjiga.\nI direktor beogradske Fondacije „Konrad Adenauer“ Norbert Bekman-Dirkes se saglasio u oceni da će kontinuitet odnosa prema Srbiji biti održan i posle izbora.\nOn je izjavio da se „slobodna i demokratska Evropa može graditi samo zajednički“.\nBekman-Dirkes je naveo političke debate kao važan instrument kreiranja javnog mnjenja i olakšavanja biračima da donesu odluku.\nPotpredsednik Skupštine Srbije Veroljub Arsić je otvarajući skup rekao da su odnosi dve države veoma dobri a da je Nemačka u Srbiji investirala četiri milijarde evra, kao i da postoje brojni programi obrazovne i kulturne saradnje.\nNarodna poslanica i predsednica poslaničke grupe prijateljstva sa Nemačkom Vesna Marković je takodje opisala odnose Srbije i Nemačke kao „nikad bolje“.\nOna je navela posete kancelarke Angele Merkel i odlazećeg predsednika Bundestaga Norberta Lamerta Beogradu, nemačko pokretanje inicijative Berlinski proces, investicije i bespovratnu pomoć Srbiji od 1,6 milijardi evra kao dokaze važnosti stabilnosti regiona zapadnog Balkana za Nemačku.\nZa razliku od sagovornika, Marković je izjavila da je za kontinuitet neophodno da izbore dobiju demohrišćani Angele Merkel.\nNa skupu u Skupštini Srbije govorili su još i profesori Fakulteta političkih nauka u Beogradu Ljiljana Glišović, koja je predstavila projekat Nemačkog centra na FPN-u, Dragan Simić i Slaviša Orlović… Oni su predstavili nemački politički i izborni sistem, političke partije i drugo.


Kovačeviću odloženo suđenje za 13. septembar – Nadlanu.com\nKovačeviću odloženo suđenje za 13. septembar\nBEOGRAD, 28. juna 2010. (Beta) - Suđenje Miladinu Kovačeviću pred Prvim osnovnim sudom u Beogradu u ponedeljak je odloženo zbog nedolaska njegovog branioca Borivoja Borovića i drugookrivljenog Igora Miloševića.\nSuđenje je odloženo za 13. septembar. Kovačević se tereti da je 4. maja 2008. godine u Bostonu američkom studentu Brajanu Stajnhaueru naneo teške povrede opasne po život, a optužen je i za falsifikovanje pasoša i podstrekavanje za zloupotrebu službenog položaja.\nOptužnica tereti bivšeg konzula i vicekonzula Srbije u Njujorku Igora Miloševića i Slobodana Nenadovića da su zloupotrebom službenog položaja Kovačeviću omogućili da napusti SAD.\nKovačević branilac Borivoje Borović, pisanim podneskom, obavestio je sud da "zbog angažovanosti na drugim predmetima koji su pritvorski", nije u mogućnosti da pristupi današnjem, kao ni ostalim suđenjima zakazanim za ovu nedelju. Kovačević je izjavio da ne želi da iznosi odbranu bez branioca.\nIgor Milosević, iako uredno pozvan pre mesec i po dana, nije se danas pojavio u sudnici, a prema rečima njegovog branioca Milana Zindovića, u vreme početka suđenja "Milošević je u vozu na ulasku u Beograd".


PREDUZEĆE “PIEMONTE” DONIRALO 5O PAKETA UG “OSMJEH NADE” KALESIJA – Radio Feral\nPREDUZEĆE “PIEMONTE” DONIRALO 5O PAKETA UG “OSMJEH NADE” KALESIJA\n03/08/2012 Mirza Musanovic\t0 Comments\nDanas je u prostorijama Udruženja građana „Osmjeh nade“ – Kalesija obavljena podjela paketa sa prehrambenim artiklima, koje je doniralo preduzeće za unutrašnju i vanjsku trgovinu „Piemonte“ – Tuzla. Članovima Udruženja roditelja djece sa posebnim potrebama „Osmjeh nade“ – Kalesija, 50 paketa, koji sadrže osnovne životne manirnice: ulje, šećer, kafu, tjesteninu, sokove, keksove i druge prehrambene artikle, uručio je direktor preduzeća „Piemonte“ , Kasim Selimović.\nPrema riječima Fadila Smajlovića, zamjenika predsjednika Udruženja građana „Osmjeh nade“, Kasim Selimović već druže vremana prati i pomaže rad ovog Udruženja koje okuplja 122 djece sa posebnim potrebama.\n– ova donacija za nas znači mnogo, jer je to još jedan dokaz da mi roditelji i naša djeca nismo sami i da ima ljudi koji misle na nas u ovom teškom vremenu. Kasim Selimović u kontinuitetu podržava rad Udruženja i ovo je još jedan dokaz humanosti ovog čovjeka i njegovih uposlenika, kojima se zahvaljujemo na poklonima, kazao je Smajlović i pozvao i druge privrednike i institucije da pomognu rad Udruženja.\nPreduzeća „Piemonte“ je i prošle godine, prilikom obilježavanja godišnjice Udruženja uručilo 50 paketa članovima ovog Udruženja, tako da je ovo samo nastavak kontinirane pomoći roditeljima i djeci Udruženja građana „Osmjeh nade“- Kalesija, kazao je Kasim Selimović, vlasnik preduzeća “Piemonte”\n– Moralna i ljudska obaveza svih nas je da podržimo ovo Udruženje koje radi i djeluje u veoma skromnim uslovima, pri čemu su, najvećim dijelom, prepušteni sami sebi. Mi već duži period podržavamo rad ovog Udruženja i sa ovakvim humanitarnim aktivnostima nastavit ćemo i u budućnosti, rekao je Selimović.\n← Narednog vikenda počinje Premijer liga BiH\nSUŠIĆ POZVAO 19 IGRAČA ZA VELS →\nŠTRAJK U OSNOVNIM I SREDNJIM ŠKOLAMA TK-a: Učenici i dalje na prinudnom raspustu\n13/03/2012 Mirza Musanovic\t0\nBiH: CIK najodgovorniji za korumpirane i nepoštene izbore\n22/10/2012 Mirza Musanovic\t0\nBiH: Članstvo u EU podržava 88,2 posto građana\n24/03/2011 Mirza Musanovic\t0


MINISTAR VULIN: Policija je uvek u službi građana! - Informer Ad\n- Mi smo servis svakog građanina naše zemlje i svi stanovnici Novog Sada imaju pravo da se osećaju dobro, da budu sigurni i bezbedni. Policija vodi računa o svim oblicima kriminala i svaki od njih je podjednako opasan, ali ono na čemu posebno insistiramo je ulični kriminal, narko-dileri, sve ono što pogađa običnog čoveka, što život čini nemogućim ukoliko se sa takvim kriminalom ne izborimo - poručio je Vulin.\n- U tome imamo veliku podršku predsednika Republike Srbije Aleksandra Vučića, Vlade, gradonačelnika Novog Sada. Upravo zbog toga sam siguran da će Novi Sad biti mnogo bezbedniji, iako se već sada osećaju pomaci u odnosu na neko ranije vreme - rekao je Vulin.\n- Pričali smo o tome šta je to što policija još može da uradi na teritoriji Novog Sada i Južnobačkog upravnog okruga, kako bi se građani osećali sigurnije, bezbednije, a time i zadovoljnije. Rekao bih da je saradnja Grada i Policijske uprave opet na visokom nivou, kakva i treba prirodno da bude, jer je naša obaveza da sarađujemo i pomažemo jedni drugima. Razgovarali smo i o velikim infrastrukturnim projektima, pre svega o Policijskoj stanici Stari grad u Radničkoj ulici, ali i o rekonstrukciji Policijske stanice na Detelinari i o objektu u Ulici kralja Petra I. Dakle, naša zajednička ideja je obuhvaćena kroz cilj da građani budu bezbedniji i verujem da će Novosađani vrlo brzo osetiti sve napore koje policija već preduzima - istakao je Vučević.\nAleksandar Vulin ministarstvo unutrašnjih poslova Policija Novi Sad građani Miloš Vučević


Početna / Integrisane kampanje / Kreiranje strategije internet nastupa\nModel nastupa na internetu zavisi od izabrnih ciljeva, odnosno od onoga što želimo da postignemo. Reč je o procesu koji počinje sa izradom sajta, ali koji ima još mnogo elemenata.\nPored ciljeva, na strategiju internet nastupa utiče i budžet kojim raspolažemo. Na osnovu toga, proces internet nastupa možemo da podelimo u više faza.\nPrva faza: Izrada sajta, kreiranje sadržaja, On site SEO\nDruga faza: Rad na društvenim mrežama, Off site SEO\nTreća faza: Usklađivanje reklamnih kampanja na internetu sa kompanijskim akcijama i sa SEO\nČetvrta faza: Pokretanje portala namenjenog ciljnoj grupi, a iza koga bi staja vaš brend\nPeta faza: Izrada android i iOS aplikacija\nSa svim ovim fazama, internet nastup postaje zaokružen proces.\nZaokružen internet nastup\nIzrada sajta i njegovo pravilno postavljanje su početak i osnova svake internet kampanje. Pravilno koncipiran sajt, sa sadržajem napisanim u skladu sa principima SEO oprimizacije može da poboljša vaše poslovanje, ali pravi efekti se dobijaju tek daljim razvijanjem internet nastupa.\nRazvijanje profila na društvenim mrežama povećava svest o vašem brendu i predstavlja kanal preko koga svakodnevno možete da komunicirate sa publikom. Uz razvijanje profila na relevantnim socijalnim mrežama, trebalo bi se babiti Off site optimizacijom sajta, koja za cilj ima popravljanje pozicija u Google pretrazi. Zbog toga raste i broj poseta preko organske pretrage, što je izuzetno važno.\nNa ovo se u odgovarajuće vreme i na odgovarajući način nadovezuju AdWords i AdSense kampanje. Po potrebi i u zavisnosti od vašeg biznisa, ide se i dalje, na kreiranje posebnog portala, kojim vi brendirate sebe kao lidera u određenoj oblasti. Andoid i iOS aplikacije kompletiraju proces nastupa na internetu.\nWBS posle pažljive analize vašeg sajta i ostalih resursa koje imate na internetu može da vam pomogne u kreiranju internet nastupa kojim ćete unaprediti poslovanje. Obratite nam se putem stranice Kontakt da biste osetili prave efekte internet nastupa.


Deliblatska peščara - Vikendice na Devojačkom bunaru udvostručile cenu\nPandemija nastala usled koronavirusa prodrmala je turizam u celom svetu, pa tako i u opštini Alibunar.\nOno što je takva sa situacija sa sobom donela jeste duplo veći skok cena kada je reč o prodaji i iznajmljivanju vikendica na području Deliblatske peščare, odnosno u delu Devojačkog bunara, gde su mahom Beograđani kupili skoro svaki slobodan kvadratni metar, čak i za zidanje iz temelja.\n– Što se tiče poslovanja Turističke organizacije opštine Alibunar, odnosno na šta se fokusiramo, jeste sam Devojački bunar koji je deo Deliblatske peščare, jedine kontinentalne pustinje u Evropi. To je čini jedinstvenom i zanimljivom, što se posebno pokazalo u vreme pandemije, kada su mnogi iz gradova bili zatvoreni u svojim stanovima, pa nisu imali gde da se opuste i da provedu više vremena u prirodi. Tada je došlo do ekspanzije kupovine vikendica u Deliblatskoj peščari i na Devojačkom bunaru – kaže direktorka Turističke organizacije Alibunara Tatjana Đurđević.\nI vikendice koje se inače izdaju, sve su bile popunjene, zbog čega je Devojački bunar ove dve godine bio baš pun posetilaca i novih ljudi koji su ga tek otkrili.\nZa vazduh u Deliblatskoj peščari kažu da je isti kao na Zlatiboru, ali ako se uzme u obzir da se taj planinski turistički centar poslednjih godina poprilično urbanizovo, jasno je da je Deliblatska peščara u prednosti, jer je još uvek ostala u skladu sa prirodom.\n– Nadamo se da će tako i ostati, uz to da će se dodati nešto moderno i novo u njoj, ali da će zadržati svoj prirodni oblik – dodaje Tatjana Đurđević.\nPozdrav iz Vojvodine – Erdevik (FOTO)\nPrevious articleZa nabavku nove opreme vojvođanskim privrednicima uručeno 263,3 miliona dinara\nNext articleNajlepši restoran na svetu nalazi se u Španiji


Usvojen program obeležavanja veka od Topličkog ustanka\nBeta 31. januara 2017. 18:30\nUsvojeni su logo i simboli manifestacije koja će biti održana pod pokroviteljstvom predsednika Srbije Tomislava Nikolića.\nPredsednik Organizacionog odbora Nebojša Vukadinović je rekao agenciji Beta da će centralna manifestacija početi 26. februara u 11.30 kada će Nikolić položiti venac na spomenik Topličkim junacima u centru Prokuplja.\nProgram obeležavanja veka od Topličkog ustanka, jedinog ustanka u probljenoj Evropi u Prvom svetskom ratu, počeće u prvim danima februara u svim opštinama Topličkog okruga, Prokuplju, Kuršumliji, Blacu i Žitoradji.\nU topličkim školama biće održano takmičenje iz istorije na temu „Toplički ustanak“.\nČlanovima Odbora usvojili su predloge za izradu kovanice, značke, bilborda i statuete „topličkog junaka“.\nToplički ustanak je podignut protiv bugarske i austrougarske okupacije za vreme Prvog svetskog rata i to je bio jedini ustanak u nekoj okupiranoj državi tokom celog Prvog svetskog rata.\nUstanak je trajao od 26. februara do 25. marta 1917. a neposredan povod za njegovo izbijanje je bila mobilizacija koju su bugarske vlasti htele da izvrše na teritoriji Toplice, Jablanice i Puste reke.\nUstanike su organizovale i predvodile četiri vojvode: Kosta Vojinović, braća Milinko i Toško Vlahović i Jovan Radović.


Dom zdravlja u Lazarevcu dobija donaciju od UNICEF-a i kompanije VODA VODA – GEM info\nčetvrtak, jul 18, 2019\nDo 16. avgusta potpisivanje ugovora za upis dece u vrtiće\nKomunalno Lazarevac izmirilo dugovanja prema zaposlenima\nLazarevački turisti najverniji Grčkoj i Crnoj Gori\nPrednosti kreditnih kartica i oročene štednje AIK BANKE\nLazarevačkim komunalcima novo vozilo za odvoz smeća\nDom zdravlja u Lazarevcu dobija donaciju od UNICEF-a i kompanije VODA VODA\n12/04/2018 13/04/2018 Marija Dragutinović 0 Comments dom zdravlja Djordje Kovačević, jovan milojevic, Unicef, Voda voda\nPartnerstvo kompanije “Voda Vode” i UNICEF-a u ovoj godini će omogućiti nastavak programa „Unapređenje primarne zdravstvene zaštite za podršku razvoju dece u najranijem detinjstvu u Beogradu”, kojim je obuhvaćeno 15 domova zdravlja. Domovi zdravlja na Zvezdari i u Lazarevcu dobiće didaktička sredstva i nameštaj za rad razvojnih savetovališta.\nNaučna istraživanja ukazuju da razvoj ljudskog mozga zavisi od genetike, ali jednako i od okruženja u kojem dete raste i iskustava koje ono stiče. Programi podrške razvoju dece u najranijem detinjstvu se odnose na period od začeća deteta pa do njegovog polaska u školu, i imaju za cilj da sva deca razviju svoje kognitivne, emocionalne, društvene i fizičke potencijale.\nZdravstveni radnici imaju jedinstvenu mogućnost da roditelje edukuju kako da podstiču razvoj svoje dece, da uoče rana odstupanja u razvoju, i da na vreme mobilišu ostale stručnjake za zajedničku pomoć porodici.\nZdravstveni radnici su prvi i najvažniji sagovornici porodice u najranijim godinama života deteta. Njihova znanja i usmerenja pružena roditeljima imaju nezamenjiv značaj za očuvanje i unapređenje zdravlja i razvoja deteta. Uz pomoć VODAVODE, 111.000 dece predškolskog uzrasta iz celog Beograda i njihove porodice imaće mogućnost da dobiju unapređene usluge podrške ranom razvoju kroz rad dodatno obučenih pedijatara i timova razvojnih savetovališta – rekla je Jelena Zajeganović Jakovljević, rukovoditeljka programa za rani razvoj deteta u UNICEF-u.\nProgram „Unapređenje primarne zdravstvene zaštite za podršku razvoju dece u najranijem detinjstvu u Beogradu” sprovodi Udruženje pedijatara Srbije u okviru programa saradnje Ministarstva zdravlja i UNICEF-a. Usmeren je na unapređenje kapaciteta zdravstvenog sistema za podršku razvoju dece u najranijim godinama života. Program je usklađen sa Uredbom o Nacionalnom programu za unapređenje razvoja u ranom detinjstvu, usvojenom od Vlade Republike Srbije 2016. godine, a aktivnosti programa su deo Memoranduma o saradnji između Grada Beograda i UNICEF-a u Srbiji.\nKor poslovanja naše komanije okrenut je pravima deteta na vodu kao životnoj tečnosti, kor našeg društveno odgovornog poslovanja odnosi se na blagostanje dece u najširem smislu. UNICEF nam, kroz projekat Razvoja u najranijem detinjstvu, pomaže da stignemo i tamo gde sami ne možemo – rekao je Vojin Đorđević kreator brenda VODAVODA.\nU okviru programa ove nedelje je održan sastanak sa načelnicima pedijatrijskih službi domova zdravlja, predstavnicima Ministarstava zdravlja i Sekretarijata za zdravstvo Grada Beograda, kao i predstavnicima kompanije VODAVODA. Na sastanku su predstavljena dosadašnja iskustva i rezultati, kao i plan budućih aktivnosti, među kojima je i obuka za zaposlene u razvojnim savetovalištima – „Rano prepoznavanje razvojnih ostupanja i poremećaja i intervencije u okviru primarne zdravstvene zaštite“.\nŠeruj post "Dom zdravlja u Lazarevcu dobija donaciju od UNICEF-a i kompanije VODA VODA"\n← Bazar cveća i sadnog materijala\nNovopazarsko pozorište večeras gostuje u Lazarevcu →\n17/07/2019 Redakcija 0\nU predškolskoj ustanovi ”Rakila Kotarov Vuka” do 16. avgusta traje potpisivanje ugovora za upis dece u vrtiće. Ugovori se mogu\n16/07/2019 Redakcija 0


Istoričar Predrag Ostojić predstavio dve knjige: "Zarobljavanje generala Mihailovića" i "Ustaški zločin u Starom Brodu kod Višegrada 1942." | Kolubara INFO\nIstoričar Predrag Ostojić predstavio dve knjige: „Zarobljavanje generala Mihailovića“ i „Ustaški zločin u Starom Brodu kod Višegrada 1942.“\nShare the post "Istoričar Predrag Ostojić predstavio dve knjige: „Zarobljavanje generala Mihailovića“ i „Ustaški zločin u Starom Brodu kod Višegrada 1942.“"\nU svečanoj sali biblioteke predstavljenje su knjige istoričara Predraga Ostojića. U programu koji nosi simboličan naziv „Skrivanje istorije Drugog svetskog rata“, Ostojić je Lazarevčanima predstavio dve knjige: „Zarobljavanje generala Mihailovića“ i „Ustaški zločin u Starom Brodu kod Višegrada 1942.“. Posle niza zločina nad civilima u oblasti Romanije i Rogatice, ustaška „Crna legija“ je uz podršku muslimanskih snaga u više navrata od marta do maja 1942. presecala srpske zbegove nadomak Drine i masakrirala civile koji su se kretali u njoj. Autor sve opisane događaje postavlja u njihov istorijski kontekst, upoređuje sa dokumentima i relevantnom građom, analizira uzroke i posledice podrinskog pokolja.\nIstoričar Predrag Ostojić u svojim knjigama pokušava da od zaborava sačuva neke od najduže skrivanih istorijskih činjenica, koje smo kao narod, skloni da potisnemo i o njima malo govorimo. Svakako, najmasovniji, i u narodnom sećanju najupečatljiviji, bili su zločini u Miloševićima i Starom Brodu. Ne polazeći od cifara koje u statistici deluju visoko, a ljudski život vrednuju nisko, Predrag Ostojić je pokazao poseban pijetet prema stvarnim srpskim žrtvama. Polazeći od analize popisa žrtava iz 1964. on dolazi do 4.765 imena „koja bi se mogla dovesti u vezu” sa zločinima na Drini.\nOstojić kaže da je istorija skrivana iz više razloga. Pored tajnih službi i država kojima nije odgovaralo da istina bude obelodanjena, i mi kao narod smo krivi za ono što se dešavalo a mi smo skoni da zanemarimo ili zaboravimo, kaže Ostojić.\nPredrag Ostojić, autor knjiga\nDanašanja deca i mladi ljudi nisu upoznati sa onima što se dešavalo u proteklom veku ali i sa današnjim događajima. Udžbenici se ne bave dovoljno određenim istorijskim događajima, kaže Ostojić i napominje da i naša kinematografija ne može baš da se pohvali ostvarenjima sa tematikom rata ili zločina koji su se dogodili na ovim prostorima.\nNa pitanje koliko su istoričarima dostupne informacije i da li postoje skriveni dokumenti, koji nisu poznati javnosti, Ostojić kaže da je posao istoričara da se bave činjenicama i istraživačkim radom, a ne pokušajima nekih organizacija da određene događaje relativizuju.\nI ovaj put Lazarevčani su bili zainteresovani za ovu promociju, na kojoj je pored autora govorio i istoričar Ratko Vukelić.\nTags: Istoričar Predrag Ostojić, Predrag Ostojić, Ustaški zločin u Starom Brodu kod Višegrada 1942, Zarobljavanje generala Mihailovića\nPrevious Poslednja akcija dobrovoljnog davanja krvi u 2019. godini\nNext Završene „Decembarske impresije“\n5. jula 2022., 17:29


Priština: Specijalni sud očekuje optužnice\nPost published:5. jula 2017.\nSpecijalni sud za ratne zločine Oslobodilačke vojske Kosova, od danas počinje da radi i spreman je za podizanje prvih optužnica. Predsednik skupštinskog odbora za Kosovo I Metohiju Milovan Drecun očekuje da se pod optužnicama nađu najviši komandanti OVK. Iz Fonda za humanitarno pravo u Prištini kažu da će se prve optužnice čekati do septembra.\nDonošenje tog pravilnika je bio poslednji zakonski korak da sud počne sa radom, navodi RTK i podseća da će se u njemu procesuirati samo zločini koje su počinili pripadnici Oslobodilačke vojske Kosova.\nSpecijalni sud za ratne zločine na Kosovu poslednja je prilika međunarodne zajednice za procesuiranje pripadnika OVK za počinjene ratne zločine, a to uključuje i njihove komandante, kaže predsednik odbora za Kosovo i Metohiju Milovan Drecun.\nImajući u vidu da će Sud funkcionisati na osnovu izveštaja Dika Martija čija je okosnica organizovana Drevnička kriminalna grupa u kojoj su Hašim Tači, Kadri Veselji, Džavit Haljiti, Sulejam Salimi, Čeku I drugi, onda bi trebalo očekivati da se upravo te ličnosti nađu na prvim optužnicama, kaže Drecun i dodaje da očekuje da to na početku bude jedna velika optužnica na kojoj će se naći i drugi komandanti iz OVK poput klana Haradinaj.\nS obzirom na to da je reč o trenutno najvišim političkim liderima na Kosovu, tamošnja javnost negoduje na početak rada Suda smatrajući da će biti jednostaran.\nZaboravlja se, međutim, na žrtve, upozorava direktor Fonda za humanitarno pravo u Prištini Bekim Blakaj.\nU ovom trenutku još uvek niko ne zna koji zločini će biti procesuirani I možda je to dobro, kao ni ko su ljudi koji će biti procesuirani i naročito ko su svedoci.\nFormalno Sud bi već sad mogao da podigne optužnice ali imamo informacije da će to biti tek u septembru, možda ćemo čekati I do jeseni da vidimo prve optužnice, kaže Blakaj iz Fonda.\nOn dodaje da žrtve imaju velika očekivanja od Suda ali da strahuje da neće svi zločini biti procesuirani jer ih je mnogo.\nKandidat za premijera Kosova Ramuš Haradinaj ponovio je da sud za Albance nije pravedan, ali da će u Prištini ispuniti svoje obaveze.\nSud je osnovan pre dve godine, na mandat od pet godina, ali su već sad procene da će njegov rad biti produžen za još toliko.\nIvanović: Presude ako sud bude radio kako treba\nDirektor Građanske inicijative Oliver Ivanović kaže za RTV da se presude Specijalnog suda za zločine OVK mogu očekivati jedino ukoliko taj sud bude radio kako treba, a ne kao što je radio Haški tribunal. Smatra i da će presude izazvati određene političke potrese, ali će istovremeno to biti i trežnjenje za mnoge Albance koji nisu verovali da je OVK činila bilo kakve zločine.\n“Mislim da je to apsolutno zabluda koja jednog trenutka mora da se razbije. Da li će to ovaj sud učiniti ja sam veoma skeptičan, pre svega zbog lošeg iskustva sa Haškim tribunalom koji do sada nije dao odgovore na važna pitanja. Ima dosta nestalih Srba, a do njihovih posmrtnih ostataka se može doći samo kroz sudski proces u kome bi neko od izvršilaca možda priznao gde su pohranjeni njihovi posmrtni ostaci”, kaže Ivanović.\nPrema njegovim rečima sama pretpostavka ko bi sve mogao da se nađe na optužnicama, a među kojima su i aktuelni politički lideri institucija na Kosovu, već daje apolitičku notu u ovom postupku.\n“Međunarodna zajednica je prišla prilično frustrirana dosadašnjem toku postupaka koji su vođeni pred Haškim tribunalom i Specijalni sud je direktan rezultat toga. Može da se računa da je Specijalni sud i sredstvo političkog pritiska da se zavede red, da se kazne zločinci i da se etnički motivisani zločini pogotovo nad Srbima napokon nađu na dnevnom redu i počnu da se rešavaju”, smatra Ivanović.\nSvedoci za zločine OVK razmešteni po svetu


Ponovo problemi sa Adobe Flash-om\nPonovo problemi sa Adobe Flash-om – Personal magazin\nBezbednosni stručnjaci pronašli su novi način za zaobilaženje sigurnosnih mera Adobe Flasha koja bi trebala da štiti od hakerskih napada. Googleov istraživač Billy Rios na svom blogu objavio je metodu…\nBezbednosni stručnjaci pronašli su novi način za zaobilaženje sigurnosnih mera Adobe Flasha koja bi trebala da štiti od hakerskih napada. Googleov istraživač Billy Rios na svom blogu objavio je metodu kojom je zaobišao local-with-filesystem sandbox zaštitu koja bi trebala da onemogući pristup Flash fajlovima preko mreže.\nTakozvani SWF fajlovi trebali bi biti zaključani kako ne bi mogli komunicirati sa “spoljnim svetom”. To bi sprečilo maliciozne Flash sadržaje da šalju poverljive podatke prema računarima koje kontrolišu napadači. Rios je otkrio da se ova sigurnosna mera može zaobići korišćenjem zahteva koji započinje sa file://. Napadač može jednostavnim GET zahtevom na adresu file://\_\_192.168.1.1 da prihvati podatke sa zaraženog računara.\nZa prihvat podataka preko Interneta napadač može koristiti aplikacijske implementacije protokola koji nisu na crnoj listi Adobeovih programera. Portparol Adobea napominje da ovaj sigurnosni propust nije kritičan jer za iskorišćavanje ranjivosti napadač mora postaviti maliciozni SWF fajl na lokalni računar i navesti korisnika na njegovo pokretanje. Više o ovom problemu u magazinu Register.\nPonovo problemi sa Adobe Flash-om was last modified: January 8th, 2011 by Redakcija\nŠkola za kreativne tehnologije Škola za kreativne tehnologije “Chiron” organizuje Open House Day


ŠEHOVIĆ: CRNA GORA JE GRAĐANSKA, NE NACIONALISTIČKA DRŽAVA – Socijaldemokrate Crne Gore\n„To je najbolja moguća potvrda da sa velikim entuzijazmom ulazimo u kampanju, tokom koje ćemo sa zadovoljstvom predstaviti naše dosadašnje učinke u resorima kojima smo upravljali, kao i konkretna rješenja za izazove koji nam predstoje u narednom četvorogodišnjem periodu u budućoj vlasti“, kazao je Šehović u intervjuu agenciji MINA.\nPrema nejgovim riječima, dok se većina drugih na političkoj sceni svađala, SD su vrijedno radili, unaprjeđivali, modernizovali, za dobro svih.\n„Civilizovanost, umjerenost i posvećenost poslu je ono što je našem društvu neophodno, a ne svađa, isključivost i bahatost. Crna Gora se voli radom, a ne busanjem u prsa“, poručio je Šehović.\n„Pristojno i argumentovano, a ne svađalački, to je naš način djelovanja. Možda takav pristup nije uvijek politički najisplativiji, ali svakako jeste najodgovorniji prema građanima“, rekao je Šehović.\n„To u konačnom više nikog i ne iznenađuje, s obzirom da smo jedina partija koje od 2016. godine ima konstatan trend rasta, što su najslikovitije pokazali i rezultati lokalnih izbora iz 2018, na kojima smo udvostručili podršku u odnosu na parlamentarne, održane dvije godine prije“, rekao je Šehović.\n„Privrženost nezavisnoj i građanskoj Crnoj Gori, koja je od 90-tih godina do danas konstanta političkog djelovanja Ivana Brajovića, Mića Orlandića, Đorđa Suhiha i mnogih drugih istaknutih socijaldemokrata, kao i činjenica da nikad sa onima koji se zalažu za zatiranje Crne Gore i svega građanskoj u njoj nijesmo ulazili u koalicione aranžmane i avanture, niti ćemo, jeste očigledno nešto što građani cijene i nagrađuju“, rekao je Šehović.


LAN/WAN/VPN/MPLS mreže – B2 Link\nKoristeći savremene tehnologije i proverena rešenja gradimo LAN/WAN/VPN/MPLS mreže, koje će Vaše poslovanje učiniti lakšim i jednostavnijim a Vama ostaviti više vremena da se bavite svojom primarnom delatnošću.\nRealizacijom multiservisnih mreža na nivou korporacije višestruko se iskorišćavaju postojeći mrežni kapaciteti i znatno smanjuju troškovi poslovanja a povećava produktivnost zaposlenih.\nSavremene tehnologije i proverena rešenja\nBežični način komunikacije je postao potreba svakog modernog preduzeća i servis koji očekujemo da ćemo sresti u bilo kojoj kompaniji. Današnji način poslovanja zahteva od kompanija da svojim zaposlenima, gostima, partnerima ili klijentima pruži servis bežičnog spajanja na Internet/Intranet mrežu.\nObzirom da prostiranje bežičnog signala nije moguće jasno ograničiti, velika pažnja se mora posvetiti sigurnosti bežične komunikacije i sprečavanju mogućih zloupotreba.\nU našim tehničkim rešenjima nudimo najkvalitetniju opremu sa dizajnom u kojem su svi AP (access point) kontrolisani i konfigurisani sa centalnog mesta preko WLC (Wireless LAN Controller) sa implementiranim security rešenjima na raznim nivoima: L2, L3, WEB.


Novi dokazi u istrazi napada na Milana Beka\nFoto: P. Mitić/Novosti\nMinistar unutrašnjih poslova Nebojša Stefanović rekao je da policija ima novih dokaza iz forenzičke analize koji idu u prilog tezi da napad na biznismena Milana Beka nije profesionalno naručeno ubistvo.\n„Ključni pravac (istrage) za koji verujemo da će dovesti do otkrivanja počinilaca ide dobro i očekujem da će relativno brzo dati rezultate i da ćemo imati počinioce“, rekao je Stefanović na konferenciji za novinare.\nPovodom različitih navoda u medijima o napadu na Beka, Stefanović je rekao da ne može da zaustavi medije u pisanju ali je istakao da nije sve tačno ono što se pojavljuje u medijima.\nMinistar je naveo da ne može da saopšti više podataka da ne bi ugrozio istragu.\nStanje Milana Beka bitno poboljšano\nZdravstveno stanje Beka danas je u bitnom poboljšanju u odnosu na prethodni dan, saopštio je Klinički centar Srbije.\nDodaje se da se nastavlja sa intenzivnom terapijom.\nBeko je pre dva dana oko 17 sati ispred svoje kuće na Dedinju pogođen u stomak i grudi, a prema rečima nadeležnih u policiji, u napadu na njega najverovatnije su učestvovala dva izvršioca.


KOŠARKA: Efes protiv Reala u finalu Evrolige – može biti samo jedan! – SIA\nTurski Anadolu Efes i španski Real boriće se u Beogradu za trofej namenjen šampionu Evrope. Vasilije Micić doneo je svom timu treće uzastopno finale, a Efes brani trofej osvojen prošle godine u Kelnu. Trener Reala Pablo Laso pokušaće da osvoji svoju treću titulu u elitnom takmičenju, 11. u istoriji „kraljevskog“ kluba. Veliko finale Evrolige igra se u Štark areni sa početkom od 19.00 časova.\nPosle preduge sezone, praćene turbulentnim okolnostima, Evroliga je u došla do završnog čina – Efes i Real boriće se u Beogradu za trofej šampiona Evrope.\nKredibilitet takmičenja bio je značajno poljuljan odlukom da se iz Erolige izbace ruski timovi i da se sezona nastavi bez njih, ali i promenom domaćina Završnog turnira, pošto je Beograd gotovo u poslednji momenat uskočio umesto Berlina, koji nije mogao da garantuje navijače na tribinama.\nAtaman i Laso u borbi za šampionski pehar\nI pored svega, organizatori su uradili odličan posao – kvalitet košarke je na vrhunskom nivou, a fajnal-for u prestonici Srbije prevazišao je očekivanja i pre finalnog meča.\nMalo je reći da su dve ekipe zasluženo u velikom finalu. U utakmici gde jedna lopta može odlučiti pobednika, favorita nema. Kao u svakom meču za titulu, može presuditi jedan koš, izgubljena lopta ili napravljen faul…\nObe ekipe imaju fantastičan napadački potencijal, ali pobednika takmičenja odlučiće bolja timska odbrana, veća koncentracija i smirenost u ključnim momentima.\nI Efes i Real priredili su spektakularnu košarku u polufinalnim duelima, uz svesrdnu podršku rivala.\nEfes je u neizvesnom meču bio bolji od Olimpijakosa, koji je odigrao odličan meč na krilima velike podrške grčkih navijača sa tribina Štark arene, ali je na kraju presudila trojka Vase Micića, najboljeg strelca Evrolige.\nNišta manje zanimljivo nije bilo ni u drugom polufinalu – Real je u španskom derbiju nadoknadio 13 poena minusa i u triler završnici bacio na pleća moćnu Barselonu.\nFaktor Micić – Efes spreman za odbranu titule\nEfes je treći put zaredom u finalu Evrolige, što dovoljno govori o kvalitetu i konstantnosti turskog tima. Ergin Ataman već godinama na okupu ima okosnicu ekipe, koja iz sezone u sezonu igra sve bolje, a sve pod dirigentskom palicom Vase Micića.\nSrpski reprezentativac prošle sezone je bio najbolji igrač elitnog takmičenja (MVP), a ove je osvojio trofej „Alfonso Ford“ namenjen najboljem strelcu Evrolige.\nVasa Micić u poslednjem duelu protiv Reala\nI upravo je Micić u polufinalnom duelu pokazao koliko je bitan za igru Efesa i da je, bez obzira na veliki broj kvalitetnih igrača, čovek odluke za turski tim.\nSada već poslovično hladnokrvan, Vasa je uzeo loptu u svoje ruke u poslednjem napadu svog tima, držao je do poslednjih trenutaka utakmice, a onda ispalio trojku koja je nežno prošla kroz obruč.\nNaravno, nije Micić jedino zlato koje Ataman ima u rosteru – Šejn Larkin je bio najbolji strelac ekipe protiv Olimpijakosa, dok je veliki doprinos pobedi dao i Ilajdža Brajant, koji je bio gotovo bezgrešan.\nDanston je odradio značajan posao u odbrani i zatvorio Mustafu Fala, Plajs i Singlton imali svoje deonice, a azanimljivo je da su se samo ova šestorica upisali u listu strelaca protiv Pirejaca.\nAtaman će u finalu biti uskraćen za pomoć fantastičnog Krunoslava Simona, koji je izuzetno bitan šraf u igri Efesa i predstavlja veliku snagu ekipe na obe strane terena.\n„Pivari“ nisu dobro počeli sezonu, ali su iz meseca u mesec podizali formu, završili ligaški deo takmičenja na šestom mestu na tabeli, a onda u četvrtfinalu protiv Olimpije pokazali da se radi o timu na koji ozbiljno mora da se računa kada se budu delili trofeji.\nA do onog glavnog trofeja ostao je još samo jedan meč.\nMentalna snaga Reala – najbolji kad je najpotrebnije\nReal kao Real, mnogi su ga otpisivali tokom sezone, ali je četa Pabla Lasa hrabro koračala ka završnici takmičenja, uprkos brojnim problemima sa povredama i disciplinom.\nIskusni Serhio Ljulj i Rudi Fernandez su stubovi tima, u kojem značajnu ulogu imaju Francuzi – Geršon Jabusele, Vensan Pojrije i Fabijen Kozer.\nGeršon Jabusele glavna uzadnica Pabla Lasa\nI upravo su ova trojica pokrenuli Real, koji je u prvom poluvremenu duela sa Barsom delovao izgubljeno, pa su svi već videli reprizu prošlogodišnjeg finala.\nMeđutim, Pojrije je zatvorio svoj reket uz nekoliko atraktivnih zakucavanja, Jabusele bio najbolji strelac ekipe, dok je Kozer još jednom pokazao da je džoker Pabla Lasa.\nIskusni stručnjak već je dva puta osvajao titutlu prvaka Evrope sa Realom, poslednji put upravo u Beogradu 2018. godine, kada je svoj one-man-show imao Luka Dončić.\nReal u polufinalu bolji od Barse\nReal je ligaški deo takmičenja završio na četvrtom mestu, a u četvrtfinalu je počišćena ekipa Makabija, što je bio najbolji pokazatelj da se forma kraljevskog kluba nalazi u usponu.\nTu formu i po ko zna koji put iskazanu mentalnu snagu igrači Reala moraće da pokažu još jednom, ovoga puta u velikom finalu u kojem će se boriti za 11. trofej šampiona Evrope u bogatoj istoriji kluba.\nReal i Efes nikada nisu igrali u utakmici za trofej, ali su u prethodnim godinama više puta bili akteri spektakularnih mečeva.\nO kakvom se dvoboju radi najbolje oslikava četvrtfinalna serija iz prošle sezone, koju je Efes na kraju rešio u svoju korist 3:2, potvrđujući prednost domaćeg terena.\nOve sezone, svaka ekipa je pobedila na domaćem terenu – Real je bio ubedljiv u Madridu savladavši Efes 82:69, dok je u Istanbulu turski tim došao do tesne pobede 93:90, zahvaljujući Miciću koji je ubacio 29 poena.\nPolufinalni dueli opravdali su sva očekivanja, pa i pružili ljubiteljima košarke mnogo više od toga.\nNema razloga da ne verujemo da će finale biti jednako uzbudljivo, a Beograd, grad košarke, to svakako zaslužuje.\nTags: Evroliga Košarka\nPrethodna vest: Dragan Stojković objavio širi spisak fudbalera za Ligu nacija\nSledeća vest: Superliga Srbije: Novi Pazar i kragujevački Radnički doigravaju za opstanak!


Zlatna značka KSS konačno u rukama Zorana Slavnića - SPORTSKI ŽURNAL\nPredrag Danilović, predsednik KSS, uručio veliko priznanje legendi naše košarke\nOlimpijski, svetski i trostruki evropski šampion, nekadašnji selektor Srbije i član FIBA Kuće slavnih Zoran Moka Slavnić, posetio je juče Košarkaški savez Srbije.\nLegendu evropske i svetske košarke u Kući košarke su dočekali Predrag Danilović. predsednik KSS i Zlatko Bolić, generalni sekretar KSS sa kojima je Slavnić proveo prijatno popodne uz razgovore o košarci.\nUz sećanja na neka od legendarnih takmičenja, Danilović, Bolić i Slavnić su razgovarali i o aktuelnim košarkaškim temama i predstojećim izazovima koji očekuju našu reprezentaciju.\nTokom posete, predsednik KSS, Predrag Danilović je Zoranu Slavniću uručio i zlatnu značku Košarkaškog saveza Srbije, za nemerljiv doprinos razvoju naše košarke koji je dao kao igrač i trener.\nDule "Grobar" · 02 februar, 2021 20:48\n"Moka je to odavno zasluzio. Cestitke!


2017. nikakva, 2018. biće još gora. Ne dajte se, borite se, ništarije neće same da odu. SREĆNA VAM 2018. - Jutarnji GLASnik\nPosted on 31/12/2017 31/12/2017 Author Redakcija Jutarnji GLASnik\tComment(0)\nDa budemo optimisti ne možemo, nemamo ni jedan razlog. Ništarije i sa jedne i sa druge strane su zaposele naše živote i odlučuju o njima. Lažna vlast i lažna opozicija, izopačene vrednosti i nametnuto beznađe za običnog čoveka, zavladali su na ovim prostorima, dobro im je i ne daju da ispliva bilo šta što je pametnije, bolje, poštenije, vrednije, sposobnije.\nNe daju, jer su svesni da bi onda njihov kraj bio ili iza rešetaka ili na đubrištu.\nPošto je većini nas život kao robija, zahvaljujući vlasti, opoziciji, bankama, mafijašima, muškim i ženskim droljama i raznoraznim drugim ništarijama, možda dolazi vreme da isečemo te rešetke i da đubre počistimo i smestimo tamo gde mu je mesto.\nPiloti Ratnog vazduhoplovstva i protivvazduhoplovne odbrane Vojske Srbije i piloti Vazdušno-kosmičkih snaga Oružanih snaga Ruske federacije danas su počeli treću po redu zajedničku letno-taktičku vežbu BARS 2017. Ove godine BARS se održava na aerodromu Lipeck-2 u istoimenom gradu, oko 500 kilometara jugoistočno od Moskve, saopštilo je Ministarstvo odbrane. Centar za borbenu obuku i preobuku letačkog […]


Novi američki gigant u telekomunikacijama otvara 12 hiljada radnih mesta | Kamatica\nPočetna > vest > Novi američki gigant u telekomunikacijama otvara 12 hiljada radnih mesta\nTekst objavljen: 16.02.2020 15:00\nAmeričke telekomunikacione kompanije, T-mobajl i Sprint dobile su, nakon nekoliko godina natezanja, zeleno svetlo za spajanje vredno 26 milijardi dolara\nFederalni sud u Njujorku je odobrio povezivanje dva giganta telekom industrije, što je odluka koja će dramatično promeniti američko bežično tržište, ocenjuje Si En En.\nSudija je pritom odbio tužbe koje je podnelo 13 američkih saveznih država kao i okrug Kolumbija, koji su nastojali da blokiraju spajanje, i tako omogućio sporazum koji će stvoriti trećeg najvećeg teleoperatera u SAD sa više od 100 miliona korisnika.\nNovim dogovorom će nastati tri podjednaka rivala u sektoru -"novi" T-mobajl, Verajzon i AT&T.\nPrema odluci suda, Sprint više nije mogao samostalno da funkcioniše kao snažan nacionalni konkurent budući da je, uprkos četvrtoj poziciji na tržištu, ubrzano gubio korisnike i nije mogao da prati druge teleoperatere u 5G trci. Bankrotiranjem Sprinta, koje je bilo izgledno, njegove usluge bi bile rasprodate svim trima kompanijama čime bi, smatra federalni sud, ojačala dominacija Verajzona i AT&T-a.\nNa ovaj način, kako su objasnili, Sprint-T-Mobajl će imati oko 30 odsto tržišta i biti dostojan rival.\nPored toga, obe kompanije su prodale televiziji Diš netvork deo svojih usluga kako bi ona postala novi bežični pružalac usluga, što je bio uslov vlasničkog povezivanja i ujedinjenja poslova Sprinta i T-mobajla, koji je u većinskom vlasništvu Dojče telekoma.\nIz Sprinta i T-mobajla su poručili da će otvoriti 600 novih poslovnica i pet novih centara za korisničko iskustvo, čime će se stvoriti i novih 12.000 radnih mesta i to uglavnom u manjim mestima.\nNakon vesti o mega-spajanju, akcije Sprinta su skočile za neverovatnih 77 odsto, piše Vašington Post, dok su T-Mobajlove porasle za gotovo 12 odsto.\nt mobile američki gigant SAD sprint


Fijat danas startuje iz Kragujevca - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Fijat danas startuje iz Kragujevca\nFijat danas startuje iz Kragujevca\nponedeljak, 16 april 2012 11:29\nU Kragujevcu će danas biti svečano otvorena fabrika Fijat automobili Srbija (FAS) zajednički projekat Vlade Srbije i italijanskog Fijata. To je najveća investicija na tlu Srbije u proteklih nekoliko decenija, vredna oko milijardu evra, od koje se očekuje da značajno doprinese oporavku domaće privrede. Svečanom otvaranju prisustvovaće premijer Srbije Mirko Cvetković i prvi čovek grupacije Fijat-Krajsler Serđo Markione.\nOni su 29. septembra 2008. potpisali ugovor o osnivanju kompanije Fijat automobili Srbija, zajedničkog privrednog društva u kojem gigant iz Torina ima 67, a država Srbija 33 odsto udela. U istoj srazmeri finansirana je ova velika investicija u Srbiji, a po istom principu deliće se i prihodi. FAS je Zastavinu fabriku automobila, njenu imovinu i oko 1.000 radnika preuzeo početkom 2010. godine. Prema planu, do kraja ove godine u kompaniji u Kragujevcu biće uposleno ukupno 2.400 radnika.\nFijatovo preuzimanje Zastavine fabrike označilo je početak temeljne rekonstrukcije i izgradnje novih objekata. Kompleks u Kragujevcu prostire se na oko 1,4 miliona kvadratnih metara, od čega je više stotina hiljada kvadrata pod krovom, što je najveći objekat te vrste u jugoistočnoj Evropi.\nGeneralni direktor FAS Antonio Ćezare Ferara ranije je najavio da će serijska proizvodnja modela "fijat 500L" početi u pogonima fabrike u Kragujevcu tokom sledećeg meseca.\nMarkione je na svetskoj premijeri "fijata 500 L" na Međunarodnom salonu automobila u Ženevi rekao da će naredne godine Fijat prodati 160.000 automobila novog modela. Početna cena biće oko 16.000 evra.\nSudeći prema najavama, u toku 2012, u kragujevačkoj fabrici biće proizvedeno oko 30.000 automobila novog Fijatovog modela koji će najvećim delom (više od 95 odsto), do inostranih kupaca stizati preko crnogorske Luke Bar, sa kojom je Fijat nedavno potpisao četvorogodišnji ugovor o prekomorskom i prekookeanskom transportu vozila.\nVarikjo: Investicija veoma važna za Srbiju\n“Investicija Fijata će, na industrijskom planu, omogućiti Srbiji da se vrati na scenu u veoma važnom sektoru, u kojem se koriste napredne tehnologije“, kaže ambasador Italije u Beogradu Armando Varikjo.\nOn dodaje da je "važnost Fijatove investicije evidentna. Na industrijskom planu omogućiće Srbiji da se vrati na scenu u veoma vrednom sektoru, u kojem se koriste napredne tehnologije“.\n“U isto vreme, složenost i obim celokupne operacije već daju pozitivne efekte na toj teritoriji, gde počinju da niču brojna industrijska postrojenja uz snažno italijansko prisustvo", rekao je Varikjo.\nAmbasador Italije kaže i da su "italijanske firme koje ovde posluju, a prema našim proračunima ima ih više od 400, načinile su od Srbije neku vrstu 'napredne platforme' našeg proizvodnog aparata. To je realnost koju treba posmatrati kao istinsku i pravu integraciju, a ne tek kao jednostavnu delokalizaciju proizvodnje".


Dodik u Beogradu: BiH je “zapadni protektorat” | Starmo\nNaslovnica Region Dodik u Beogradu: BiH je “zapadni protektorat”\nBeograd — Član Predsedništva Bosne i Hercegovine Milorad Dodik izjavio je da je toj državi “nametnut nelegalni Visoki predstavnik”, da zapadne države “nameću rešenja” i da je BiH “njihov protektorat”.\n“Bosna i Hercegovina je pod protektoratom Sjedinjenih Američkih Država, Japana, Kanade i dijela evropskih zemalja udruženih u namjeri da svoja rješenja nametnu ljudima u BiH. (Njihovo) nerazumijevanje i uplitanje u unutrašnje prilike u BiH i regionu, dupli standardi koji su primenjivani kako devedesetih tako i danas, doveli su BiH do ruba raspada”, rekao je Dodik.\nDodik je to izjavio u Beogradu, gdje se održava dvodnevni samit kojim se obilježava 60 godina od prve konferencije Pokreta nesvrstanih zemalja. Na skupu u Beogradu, čiji je domaćin Srbija, učestvuju delegacije više od 105 zemalja i devet međunarodnih organizacija.


HAOS U MOLDAVIJI: Narod protiv proevropskih stranaka koje su pokrale donacije i opljačkale državu | WebTribune\nHome SPEKTAR HAOS U MOLDAVIJI: Narod protiv proevropskih stranaka koje su pokrale donacije i opljačkale državu\nTokom protekle godine politika Moldavije je prerasla u obračun mafije, a istraga o krađi veka inostranih donacija je pokazala umešanost najviših političara u zemlji i otkrila stepen korupcije i lošeg upravljanja, kao i zavisnost države od nekoliko oligarha\nViše od 40.000 demonstranata ozlojeđenih rastućim siromaštvom okupilo se, prema navodima agencoije AFP, ponovo danas u moldavskoj prestonici Kišnjev tražeći ostavku vlade i raspisivanje prevremenih izbora.\n“Želimo našu zemlju nazad” i “Jedinstvo, građani”, uzvikivali su demonstranti na rumunskom i ruskom.\nProtest su organizovale dve poruske partije i građanska grupa Dostojanstvo i istina.\nDemonstranti su besni zbog pada životnog standarda u osiromašenoj Moldaviji i smatraju da proevropske stranke kojie su na vlasti od 2009. godine nisu uspele da sprovedu reforme, prenosi AP. Politička kriza Moldavije tinja od septembra 2015, kada su besni građani izašli na ulice zbog”krađe veka”, kada je grupa državnih službenika prevarili tri najveće banke u zemlji za više od milijardu dolara zapadne pomoći, koja je na kraju završila na of-šor računima. Parlament je zbog optužbi o korupciji krajem oktobra 2015. oborio vladu, a tada je uhapšen i Vlad Filat, premijer od 2009. do 2013. godine, zbog optužbi da je primio mito od 260 miliona dolara i sumnji u umešanost u veliku bankarsku proneveru.\nDa bi izbegli održavanje novih izbora, poslanici moldavskog parlamenta su u sredu podržali imenovanje trećeg po redu premijera Moldavije u manje od godinu dana i podržali kandidata koga je imenovao predsednik zemlje, kao kompromis u cilju razrešenja višemesečnog političkog ćorsokaka.\nNovi premijer Moldavije je Pavel Filip, član glavne proevropske koalicije i ministar za informacionu tehnologiju i telekomunikacije u prethodnoj vladi. Filip je dobio podršku 57 poslanika parlamenta, dok je glasanje bojkotovala proruska opozicija. Parlament je morao da izglasa novu vladu do 29. januara, inače bi bio raspušten.\nImanovanje novog premijera nije međutim nimalo umirilo građane, već bi se reklo da je samo dolilo ulje na vatru. Tokom glasanja o novoj vladi više stotina demonstranata je upalo u probilo moldavski parlament zahtevajući prevremene izbore, posle čeg aje ispred parlamenta došlo i do sukoba sa policijom. Posle tih događaja, protestni pokret koji uključuje snage koje se smatraju i pro-evropskim i pro-ruskim je pojačao demonstracije i okupio 40 000 ljudi, a provladin miting koji je trebao da se održi je otkazan.\nSadašnja situacija je navela pro-zapadne i pro-ruske snage da privremeno ostave po strani međusobne razlike i da optuže vladajuće elite da koristi proevropsku retoriku da prikrije velike manipulacije. Demonstranti hrabro podnose temperature ispod nule da bi izrazili svoj bes zbog raširene korupcije među vladajućom elitom i zbog uticaja oligarha Vlada Plahotnika, koga vidi kao stvarnu snagu iza nove administracije.\nMoldavija se nalazi ukleštena između Ukrajine i Rumunije, a ona je viđena kao još jedan mogući povod sukoba između Moskve i Zapada, naročito od kada je 2014. potpisala sporazum (SSP) radi pridruživanja EU, uprkos protivljenju Moskve. Ali, komentatori u Moskvi procenjuju da je imenovanje novog premijera Moldavije dokaz da vladajuća većina želi da izbegne nove prevremene parlamentarne izbore na kojima bi doživela potpuni poraz, i da iza njenog ubrzanog formiranja stoji podrška Sjedinjenih Američkih Država i Evropske unije.\nGlavni cilj Zapada je da se spreči dolazak na vlast proruskih snaga, koje su rastom protestnog pokreta stekli popularnost, i zbog toga je Zapad spreman da zatvori oči pred činjenicom da je novoimenovani premijer član unutrašnjeg kruga zloglasnog oligarha Vladimira Plahotnika, čije je ime u Moldaviji sinonim za korupciju. Analitičari veruju da je u imenovanju premijera važnu ulogu imao Vašington, jer je pomoćnik američkog državnog sekretara za evropske i evroazijske poslove Viktorija Nuland u ponedeljak otvoreno dala podršku parlamentarnoj većini koju je formirala Demokratska stranka Moldavije.\nPodrška Zapada novoj vladi je očigledna, ali je vladajuća većina i sama bila svesna da mora da oformi vladu, jer bi, po mišljenju ruskog analitičara Sergej Bespalova, njen poraz na vanrednim izborima bio neminovan.\n“Sada apsolutna većina moldavskog društva nema poverenja u vlast i podržava ideju vanrednih izbora, dok broj pristalica EU opada. Za Sjedinjene države spoljnopolitički vektor je od isključivog značaja. Kada bi parlamentarni izbori bili održani danas, proruske i proevroazijske snage bi imale velike šanse da dobiju većinu u parlamentu, iako ne veliku”, kaže Bespalov.\nŠto se tiče Evropske unije, iako je kritikovala moldavske tajkune i pozivala na obračun sa korupcijom, nikada nije odbila da produži ruku pomoći aktuelnoj vlasti.\n“Evropljani su bili vrlo kritični prema oligarsima i Plahotnik sigurno nije njihov kandidat. Ipak, EU je radije svom snagom podržavala aktuelnu vlast samo da bi odaljila od poluga vlasti proevroazijske snage.. Naravno, oni se nadaju da će, ako se odloženi izbori, proruske snage vremenom potrošiti politički kapital koji su stekli tokom meseci”, kaže Bespalov i dodaje da su opozicione vođe svakako nespremne da preduzimaju nasilne akcije.\nAnalitičarka Alina Inajeh, direktor Crnomorskog saveta za regionalnu saradnju Nemačkog Maršalovog fonda smatra da bi ukrajinska priča trebalo da Evropu uveri u kratkovidost davanja podrške lošoj vladi zbog geopolitičkih razloga.\n“Sada, kada su protesti protiv novoformirane vlasti Moldavije okupile desetine hiljada građana, trenutak je za političke lidere u Evropi i Sjedinjenim Američkim Državama da se se duboko zamisle i prisete se lekcija iz Ukrajine pre nego što daju podršku Vladi koju kontrolišu najmoćniji oligarsi, i koja ima malo, ako uopšte ima, stvarnog interesa u promovisanju reformi koji su Moldaviji potrebne” navodi Inajeh.\nPojednostavljeni stav podele Moldavaca na proevropljane i proruse nije od pomoći. Tokom protekle godine politika Moldavije je prerasla u obračun mafije, a istraga o “krađi veka” je pokazala umešanost najviših političara u zemlji i otkrila stepen korupcije i lošeg upravljanja, kao i zavisnost države od nekoliko oligarha.\nGrađani koji protestuju na ulicama glavnih gradova Moldavije, traže političku klasu bez korupcije, nezavisnost države od uticaja tajkuna, i pristojnost u politici. Sedam godina proevropske vlade su malo uradile za zemlju ali mnogo za sebe, i zato se poverenje stanovništva u proevropsku politiku oslabilo, a porasla podrška za članstvo u Carinskoj uniji koju predvodi Rusija. Svako istraživanje javnog mnjenja pokazuje ovaj trend, što povećavajući zabrinutost da bi Moldavija mogla da promeniti politički kurs i ponovo uže u orbitu Rusije.\nAnkete, međutim, takođe stalno pokazuju nepoverenje u i nezadovoljstvo institucijama države, političarima i kompletno svim političkim partijama.\nAnalitičarka Alina Inajeh posebno ističe da promena stava građana Moldavije nije znak privlačnosti Rusije, već da je to odbijanje korupcije i stagnacije koje su u čvrstoj vezi sa vladama koje su sebe nazivale proevropskim i koje su podržavali Evropa i njeni partneri. Podrška Zapada ovim političarima i neredu koji su stvorili naveli su mnoge Moldavci da sumnjaju u vrednost bliskosti sa Evropom.\nPosle višemesečnih pregovora i sumnjivih političkih manevara, “proevropske” moldavske stranke su se dogovorile o novoj vladi, koja međutim direktno antagonizuje i građane i partnere Moldavije. Nova vlada je opet pod kontrolom jednog od najjačih oligarha Moldavije, i nema kredibilitet, jer mu više od 90 građana ne veruje.\nNe iznenađuje zato da su Moldavci izašli na ulicu i zatražili prevremene izbore, koji bi mogli dovesti proruske stranke na vlast, piše Alina Inajeh, i zaključuje da bi EU trebala da da podršku reformama, a ne vladi.\n(Tanjug, Beta, AFP, TASS, IDN – priredio M. Đorđević,Kurir)


Novi Pravilnik o podsticajima za tov junadi, svinja, jagnjadi i jaradi - AgroFin\nNaslovna SUBVENCIJE Pravilnici Novi Pravilnik o podsticajima za tov junadi, svinja, jagnjadi i jaradi\nPodsticaji za tov stoke mogu da se ostvare ako se podnese zahtev od 1. februara do 31. jula\nPravno lice, preduzetnik i fizičko lice – nosilac komercijalnog porodičnog poljoprivrednog gazdinstva, koje ispunjava uslove propisane zakonom, podsticaje ostvaruje na osnovu zahteva koji podnosi Ministarstvu poljoprivrede, šumarstva i vodoprivrede – Upravi za agrarna plaćanja na adresu Bulevar kralja Aleksandra 84, 11050 Beograd.\nUz zahtev za podsticaje, za grla predata klanici podnosi se prijemnica za otkupljena grla sa specifikacijom grla za koje se podnosi zahtev, overena od strane klanice i naadležnog veterinarskog inspektora.\nLice koje podnosi zahtev ostvaruje pravo na podsticaje za najmanje tri grla tovne junadi po podnetom zahtevu, dok se pravo na podsticaje u stočarstvu za tov svinja ostvaruje za najviše 5.000 grla tovnih svinja po registrovanom poljoprivrednom gazdinstvu u toku jedne kalendarske godine.\nPodsticaji za tov stoke mogu da se ostvare ako se podnese zahtev za svaku godinu od 1. februara do 31. jula tekuće kalendarske godine i ako su grla predata klanici ili izvezena u periodu od 1. jula prethodne kalendarske godine do 30. septembra tekuće kalendarske godine.\nU 2019. godini zahtev za podsticaje podnosi se u propisanom roku ako su grla predata klanici ili izvezena u periodu od 01. oktobra 2018. godine do 30. juna 2019. godine.\nPrethodni tekstIzmenjen Pravilnik o podsticajima za očuvanje životinjskih genetičkih resursa\nSledeći tekstElektronski sistem prijave sezonske radne snage u poljoprivredi


Uvođenje upitnika za skrining razvoja dece blagovremeno otkriva kašnjenja u razvoju\nBeograd, 4. jun 2019 - Ekonomske analize pokazuju da je ulaganje u razvoj u ranom detinjstvu donosi veće rezultate nego ulaganje u bilo koji drugi period razvoja i da je to najbolja investicija za koju zemlja može da se opredeli.\nOko 16,5 odsto dece u Srbiji, uzrasta do 6 godina, odrasta u sredini koja nije dovoljno podsticajna, jedan je od rezultata istraživanja obavljenog tokom standardizacije upitnika za skrining razvoja dece „Uzrasti i razvoj deteta“ u Srbiji.\nIako na sistematskim pregledima u prvim godinama života pedijatar bar 10 puta pregleda dete, standardni klinički pregled je ograničenog dometa, pa se na taj način najčešće otkriva samo oko 30 odsto dece sa teškoćama ili odstupanjima od tipičnog razvoja i time mnoga deca sa teškoćama ostaju neprepoznata.\nPrimenom ovog upitnika procenat otkrivanja se povećava na 70 – 80 odsto čime se značajno povećava mogućnost rane indentifikacije kašnjenja u razvoju i povećava preciznost rane identifikacije dece kojoj je potrebna podrška.\nStandardizaciju upitnika realizovali su Udruženje pedijatara Srbije i Institut za psihologiju Filozofskog fakulteta u Beogradu, uz podršku Ministarstva zdravlja Republike Srbije, Fondacije za otvoreno društvo i UNICEF-a.\nU proces standardizacije Upitnika, od decembra 2017. do aprila 2019. godine, bio je uključen reprezentativni uzorak od 1.390 roditelja i dece iz 22 okruga širom Srbije, uz učešće 69 pedijatara iz 44 doma zdravlja.\n„Uzrasti i razvoj deteta“ (URD) je instrument koji se preporučuje za obavezni skrining razvoja dece od rođenja do 5,5 godina u pet ključnih oblasti razvoja, kao i za utvrđivanje potrebe za ponovnom procenom dopunskom dijagnostikom ili podrškom rane intervencije.\n„Uvođenje upitnika u sistem primarne zdravstvene zaštite je veoma bitan korak u unapređenju razvoja dece u ranom uzrastu. Vlada Republike Srbije je 2016. godine usvojila Nacionalni program za unapređenje razvoja u ranom detinjstvu, koji predstavlja osnovu na kojoj su stvorene mogućnosti da ovu oblast unapredimo. Da bi se postigli najbolji rezultati, multisektorska saradnja je od velikog značaja“, izjavila je Vesna Knjeginjić, pomoćnica ministra za javno zdravlje u Ministarstvu zdravlja Republike Srbijena na otvaranju stručne konferencije „Upitnik Uzrasti i razvoj deteta“.\nDragana Sretenov, iz Fondacije za otvoreno društvo, kancelarija u Londonu, navela je da su mnoge druge zemlje u našem regionu, kao što su Gruzija, Ukrajina, Bugarska, uz podršku Fondacije, već usvojile i primenjuju ovaj Upitnik. Učešće roditelja u korišćenju ovog Upitnika omogućava njihov partnerski odnos sa profesionalcima uključenim u ranu procenu, kao i pružanje podrške deci sa riziko faktorima i identifikovanim kašnjenjima u razvoju. Rezultati istraživanja u oblasti rane intervencije sugerišu da mala deca uče najbolje od njima bliskih osoba, u poznatom okruženju i kroz ponavljanje svakodnevnih obrazaca ponašanja. Deca odrastaju u porodicama i uloga porodice je nezamenljiva u stimulisanju razvoja male dece, što URD podstiče.\n"Poznato je da u svakoj populaciji od 15 do 20 odsto dece zahteva dodatnu razvojnu podršku, pa je jedan ovakav standardizovan upitnik za rano prepoznavanje ove dece izuzetno koristan. Zato se zalažemo za uvođenje ovog instrumenta u svakodnevnu praksu pedijatara kao jedne komponente sveobuhvatne podrške zdravstvenog sistema deci i njihovim roditeljima. Ona počinje sa stimulacijom razvoja sve dece, nastavlja sa ranom identifikacijom teškoća i završava ranom intervencijom, tamo gde je potrebno", istakla je Jelena Zajeganović Jakovljević, rukovoditeljka programa za rani razvoj UNICEF-a, na otvaranju konferencije.\nSvrha primene ovog upitnika jeste da se blagovremeno prepoznaju deca koja kasne u razvoju i da se odmah primene aktivnosti za podsticanje razvoja od strane roditelja ili intervencije od strane stručnjaka.\nAktivnosti i intervencije koje se rano primene daju i najbolje rezultate i omogućavaju da se veliki procenat dece razvija u skladu sa svojim biološkim potencijalom, što je od ogromne važnosti za postignuća docnije u životu, ističe Dragana Lozanović iz Udruženja pedijatara Srbije.\nUz standardizovani Upitnik pripremljeno je i detaljno Stručno-metodološko uputstvo za njegovo korišćenje.\nU standardizaciji upitnika, radi njegove sistematske primene kod dece u Srbiji, pokazalo se da je ovaj upitnik pouzdan i valjan instrument koji omogućava identifikovanje dece kojoj je potrebno dalje praćenje ili upućivanje na detaljniju procenu, naglašava Marina Videnović iz Instituta za psihologiju.\nOvaj instrument se primenjuje više od 30 godina širom sveta, a u Srbiji će, nakon prve faze koja će uključiti sedam izabranih domova zdravlja, početi da se upotrebljava u celoj zemlji.


Naftaši žele nove podmorske bušotine\nAmerička naftna industrija vrši ptitisak na administraciju predsednika Obame da preispita svoju odluku o ograničavanju novih bušotina kraj američke obale, donetu posle prošlogodišnjeg katastrofalnog izlivanja nafte u Meksičkom zalivu. Prema novoj studiji koju je zatražio Američki petrolejski institut, potražnja za naftom u Americi će do 2035. godine porasti za 50 odsto. Bez novih podmorskih bušotina, kaže taj institut, američka zavisnost od uvozne nafte će rasti.\nUprkos nastojanjima na smanjenju potrošnje nafte i povećanju štedljivosti motora, Američki petrolejski institut kaže da apetit za naftom raste. Predsednik tog najvećeg udruženja američkih naftaša, Džek Džerard, kaže da je rešenje u povećanju broja podmorskih bušotina.\n"Narednih tri, četiri, pet godina imaćemo priliku da postanemo značajan motor privrednog oporavka. Naftaški poslovi su traženi i dobro se plaćaju pa nam je samo politička volja potrebna za otvaranje tih mogućnosti", kaže Džerard.\nDžerard dodaje da bi otvaranje sada zabranjenih područja za bušenje do 2005. stvorilo čak 500 hiljada radnih mesta, a 150 milijardi dolara bi se slilo u državnu kasu. On poziva Kongres da prevaziđe političke podele i dozvoli bušenja u Meksičkom zalivu, kraj istočne obale i delovima Aljaske. Ali neki, kao direktor klimatske strategije u Centru za američki progres, Den Vajz, ističu da je to korak unazad.\nPojedini analitičari smatraju da treba smanjiti američku zavisnost od nafte\n"Naglasak bi trebalo da stavimo na smanjenje naše potrebe za naftom. To bi bilo brže, čistije i jeftinije od dramatičnog proširenja podmorskih bušotina", kaže Vajz.\nNaftna industrija tvrdi da podržava razvoj alternativnih izvora energije, ali stručnjaci kažu da je gotovo nemoguće osloboditi Ameriku zavisnosti od nafte. Pošto potražnja u zemljama kao što je Kina naglo raste, Džek Džerard kaže da će odugovlačenje sa razvojem američkih naftnih rezervi izazvati odliv poslova.\n"Alternativa vraćanju naših radnika na posao je veće oslanjanje na druge oblike i izvore energije, a mi verujemo da je najbolje razvijati američku energiju za Amerikance", kaže on.\nMeđutim, Vajz je skeptičan prema tim projekcijama i kaže da postoje jeftiniji načini za otvaranje radnih mesta.\n"Što se tiče poslova, ulaganje milion dolara u čiste izvore - solarnu i energiju vetra - otvara četiri puta više radnih mesta nego ulaganje iste sume u naftnu industriju", kaže Vajz.\nAli, kako republikanci sada imaju većinu u Predstavničkom domu, dok cena sirove nafte raste, analitičari predviđaju da će rasti pritisak na Obaminu administraciju da dozoli veću domaću proizvodnju nafte.